open-index/open-wikipedia-markdown huggingface dataset:
අයිසීසී ශූරයන්ගේ කුසලානය

**ICC ශූරයන්ගේ කුසලානය** යනු ක්‍රිකට් ලෝක කුසලානයට පමණක් දෙවැනි වන එක්දින තරගාවලියකි.

ප්‍රථම තරගාවලිය 1998 දී බංගලාදේශයේදී පැවැත්විණි.

1998 දී මෙම තරඟාවලිය ආරම්භ කරන ලද අතර එය පටන් ගෙන ඇත්තේ ICC පිළිමලුන් පිටුදැකීමේ තරගාවලිය යන නමිනි. 2002 වසරේදී එහි නම චැම්පියන්ස් කුසලානය ලෙස සංශෝධනය විය.

## තරගාවලි ඉතිහාසය
## මුලාශ්‍ර
රෝඩ්ස්හි කොලෝසස් ප්‍රතිමාව

**රෝඩ්ස්හි කොලෝසස් ප්‍රතිමාව**  () යනු ක්‍රි.පූ. 280දී ලින්ඩොස්හි චාරේස් විසින් රෝඩ්ස් නම් ග්‍රීක දිවයිනේ රෝඩ්ස් නගරයේ ඉදිකරන ලද ග්‍රීක ටයිටන් සූර්ය දෙවි හීලියෝස්ගේ ප්‍රතිමාවකි. පුරාතන ලෝකයේ පුදුම හතෙන් එකක් වන මෙය ක්‍රි.පූ. 305දී සයිප්‍රසයේ පාලකයා වූ ඇන්ටිගෝනස් I මොනොෆ්තැල්මස් විසින් දියත් කළ ආක්‍රමණය පරදා රෝඩ්ස් ලැබූ ජයග්‍රහණය සංකේතවත් කරමින් ඉදිවූවකි. බොහෝ සමකාලීන විස්තර අනුව, මෙම ප්‍රතිමාවේ පතුලේ සිට කිරුළ දක්වා වූ උස ආසන්න වශයෙන් රියන් 70ක් හෙවත්  විය. මෙය නූතන ලිබර්ටි ප්‍රතිමාවේ උසට ආසන්නව සමාන ය. ඒ අනුව මෙය පුරාතන ලෝකයේ උසින් වැඩිම ප්‍රතිමාව විය.  ක්‍රි.පූ. 226 භූමිකම්පාවකින් මෙය විනාශ වූ අතර, එය නැවත ඉදි කිරීමක් ද සිදුවූයේ නැත.

2015 වන විට රෝඩ්ස් වරායෙහි නව කොලෝසසයක් තැනීමට තාවකාලික යෝජනා ඉදිරිපත් විය. නමුත්, මුල් ප්‍රතිමාව නිශ්චිතව පිහිටා ස්ථානය සම්බන්ධයෙන් විවිධ මතභේද පවතියි.

## රෝඩ්ස් වටලෑම
ක්‍රි.පූ. 4වන සියවසේ දී ඊජිප්තුවේ Iවන ටොලමි සමග එක්ව රෝඩ්සය සිය පොදු සතුරා වූ ඇන්ටිගෝනස් I මොනොෆ්තැල්මස්ගේ දැවැන්ත ආක්‍රමණයක් වළක්වා ලීමට සමත් විය.

ක්‍රි.පූ. 304දී ටොලමි විසින් එවන ලද ආධාර නෞකා පැමිණි අතර, ඇන්ටිගෝනස්ගේ හමුදාව සිය ආක්‍රමණය අත්හැර පලාගියේ සිය ආයුධවලින් බොහෝමයක් රෝඩ්සයේ හැරදමා ය. මෙම විජයග්‍රහණය සැමරීමට, රෝඩියානුවෝ අත්හැර දමාගිය ආයුධ ටැලන්ට් 300කට අලෙවි කොට ලද මුදල්වලින් සිය අනුග්‍රාහක දෙවියා වූ හීලියෝස්ගේ දැවැන්ත ප්‍රතිමාවක් තැනවීමට තීරණය කළහ. මෙය ඉදිකිරීම භාර වූයේ රෝඩ්ස්හි ලින්ඩොස් පෙදෙසේ ස්වදේශිකයකු වූ චාරේස් හට ය. මින් පෙර ඔහු විශාල ප්‍රමාණයේ ප්‍රතිමා නිර්මාණයෙහි යෙදී සිටියෙකි. ඔහුගේ ගුරුවරයා වූ ප්‍රතිමා ශිල්පී ලිසිපොස් විසින්  ලෝකඩ සියුස් ප්‍රතිමාවක් ටැරන්ටම්හි ඉදිකොට තිබේ.

## මේවාත් බලන්න
*12 ජින් රෙන්
*උස අනුව ප්‍රතිමා ලැයිස්තුව

## මූලාශ්‍ර
බාජිරාඕ මස්තානි ලද ඇගයුම් ලැයිස්තුව

* චිත්‍රපටයේ රංගනය වෙනුවෙන් ප්‍රියංකා චොප්රා සහ රන්වීර් සිං සම්මාන සහ නිර්දේශ කිහිපයක්ම හිමිකර ගත්හ.]]

*බාජිරාඕ මස්තානි* යනු සංජේ ලීලා භන්සාලි විසින් අධ්‍යක්ෂණය සහ ස්වර නිර්මාණය කරන ලද 2015 ඉන්දියානු වීරකථා ඓතිහාසික ප්‍රේම වෘත්තාන්ත චිත්‍රපටයකි. මෙය භන්සාලි ප්‍රොඩක්ෂන්ස් සහ ඊරෝස් ඉන්ටර්නැෂනල් සම-නිෂ්පාදනයනි. චිත්‍රපටයේ ප්‍රධාන චරිත සැලකූ විට, රන්වීර් සිං විසින් Iවන බාජිරාඕ ලෙසත්, දීපිකා පඩුකෝන් මස්තානි ලෙසත් සහ ප්‍රියංකා චොප්රා කාෂිබායි ලෙස රංගනයේ යෙදෙති. තාන්වි අස්මි, ආදිත්‍ය පන්චෝලි, වෛභාව් තත්වාව්දි සහ මිලින්ද් සෝමන් මෙහි සහාය චරිත නිරූපණය කරති.

ක පිරිවැයක් දරා නිපදවූ මෙම චිත්‍රපටය 2015 දෙසැම්බර් 18 දින මුදාහැරුණේ යහපත් විචාරක ප්‍රතිචාර හිමි කරගනිමිනි. 2016 මැයි වන විට, *බාජිරාඕ මස්තානි* බොක්ස් ඔෆීස් අතින් කට අධික ආදායමක් වාර්තා කොට තිබුණේ සර්වකාලීන ඉහළම ආදායම ලබන ඉන්දියානු චිත්‍රපට අතුරින් එකක් බවට පත්වෙමිනි. විවිධාකාර වූ ප්‍රවර්ගයන් ඔස්සේ සම්මාන සහ නිර්දේශ හිමි කරගත් මෙම චිත්‍රපටයෙහි භන්සාලිගේ අධ්‍යක්ෂණය සහ සංගීතය, චොප්රා සහ සිංගේ රංගනය, සිනෙමාරූපණය, කලා අධ්‍යක්ෂණය සහ වස්ත්‍ර නිර්මාණය පැසසුමට භාජනය විය.

63වන ජාතික චිත්‍රපට සම්මාන උළෙලේ දී, *බාජිරාඕ මස්තානි* සම්මාන හතක් හිමි කරගත්තේ ය. එහි දී හොඳම අධ්‍යක්ෂක සඳහා භන්සාලිටත්, හොඳම සහාය නිළිය ලෙස අස්මිත්, හොඳම සිනෙමාරූපණය සඳහා චැටර්ජී සහ හොඳම කලා අධ්‍යක්ෂණය යන සම්මාන හිමිකරගැනීමට හැකි විය. 61වන ෆිල්ම්ෆෙයාර් සම්මාන උළෙලේ දී වැඩිම නිර්දේශ ප්‍රමාණයක් එය හිමි කරගත්තේ නිර්දේශ දාහතරක් ලබා ගනිමිනි. එම සම්මාන උළෙලේ දී *බාජිරාඕ මස්තානි* සම්මාන නවයක් හිමි කරගත්තේ අනෙක් කිසිදු චිත්‍රපටයක් නොලද ආකාරයෙනි. එහිදී භන්සාලිට හොඳම චිත්‍රපටය, හොඳම අධ්‍යක්ෂක සම්මානත්, හොඳම නළුවා සඳහා සිංටත්, හොඳම සහාය නිළිය ලෙස චොප්රාටත් සම්මාන හිමි විය. 2015 ප්‍රොඩියුසර්ස් ගිල්ඩ් චිත්‍රපට සම්මාන උළෙලේ දී මෙම චිත්‍රපටය හොඳම චිත්‍රපටය, චොප්රා සහ පඩුකෝන් යන දෙදෙනාටම හිමිවූ ප්‍රධාන චරිතයක හොඳම නිළිය ඇතුළු නිර්දේශ දහතුනක් හිමිකරගත්තේ ය. මෙහි දී චිත්‍රපටය සම්මාන නවයක් දිනාගත් අතර මේ අතරට, භන්සාලිට හිමිවූ හොඳම අධ්‍යක්ෂක, සිංට හිමිවූ හොඳම නළුවා සහ අස්මි ලද හොඳම සහාය නිළිය යන සම්මාන අයත් වේ. 22වන ස්ක්‍රීන් සම්මාන උළෙලේ දී හොඳම චිත්‍රපටය සහ හොඳම අධ්‍යක්ෂක ඇතුළු නිර්දේශ දහතුනක් හිමි කරගැනීමට *බාජිරාඕ මස්තානි* සමත් විය. එහි දී සම්මාන හතක් හිමි විය. මෙහි දී හිමිවූ සම්මාන අතර සිං ලද හොඳම නළුවා සහ අස්මි ලද හොඳම සහාය නිළිය යන සම්මාන වැදගත් වේ. එසේම 17වන අයිෆා සම්මාන උළෙලේ දී මෙම චිත්‍රපටය භන්සාලි ලද හොඳම අධ්‍යක්ෂක සම්මානය, සිං ලද හොඳම නළුවා සම්මානය සහ චොප්රා ලද හොඳම සහාය නිළිය ඇතුළු සම්මාන දහතුනක් (නිර්දේශ දාහතක් අතරින්) හිමි කරගත්තේ ය.

## ඇගයුම්
## මේවාත් බලන්න
* 2015 බොලිවුඩ් චිත්‍රපට ලැයිස්තුව

## පාදක සටහන්
## ආශ්‍රේයයන්
## බාහිර සබැඳි
* *බාජිරාඕ මස්තානි'' සඳහා ඇගයුම් ඉන්ටර්නෙට් මූවී ඩේටාබේස්හි ඇති ගිණුම
අප්සරා

හමුවූ 12වන සියවසට අයත් වැලිගල් අප්සරා ප්‍රතිමාවක්.]]
**අප්සරාව** යනුවෙන් හැඳින්වෙන්නේ හින්දු සහ බෞද්ධ පුරාණෝක්තිවේදයේ එව වලාකුළු සහ ජලයන්ට අධිපති කාන්තා ආත්මයකි.

'අප්සරාව' යන වදන සම්භවය වී ඇත්තේ සංස්කෘත अप्सरा *අප්සරා* යන වදනෙනි. මොනියර්-විලියම්ස් ශබ්දකෝෂයෙහි මෙහි නිරුක්තිය ලෙස දී තිබෙන්නේ (अप् + √सृ) එනම්, "ජලය තුළින් ගමන් කරන හෝ වලාකුළුවල ජලය තුළින් ගමන් කරන" යන්නයි.

*අප්සරාවන්* **විධ්‍යා ධාරී** හෙවත් **තෙප් අප්සර්** (ទេពអប្សរඛෙමර්, **අච්ඡරා** (පාලි) හෝ **a bố sa la tư** (වියට්නාම), **බිදාදාරී** (ඉන්දුනීසියානු සහ මැලේ), **බිරද්දාලි** (ටෞසූග්), **හප්සාරි/අප්සාරි** හෝ **විදාදාරි/විද්‍යාදාරී** (ජාවා) සහ **අප්සොන්** () වැනි නම්වලින් ද හැඳින්වේ.

ඉන්දියානු පුරාණෝක්තිවේදයේ එන අප්සරාවෝ රූමත් අධිස්වාභාවික ස්ත්‍රීහු වෙති. තාරුණ‍්‍යයෙන් පිරිපුන් දර්ශනීය තැනැත්තියන් වන ඔවුහු නර්තනයෙහි විශිෂ්ඨයෝ ය. නිතරම ඔවුහු ඉන්ද්‍රගේ රාජමාලිග සංගීතඥයන් වන ගාන්ධර්වයන්ගේ භාර්යාවෝ ලෙස සලකනු ලැබෙති. ගාන්ධර්වයන්ගේ සංගීතයට දිව්‍ය මාලිගාවන්හි නර්තනයේ යෙදෙන ඔවුහු දෙවිවරුන් සහ මිනිසුන් පිනවති; ඇතැම් විටෙක වසඟයට ගනිති. අහසේ වෙසෙන දිව්‍යමය ප්‍රාණීන් නිතරම අහසේ පාවෙමින් සිටිනු නිරූපණය කෙරෙන නිසා ඔවුන් ඇතැම් විටෙක සුරදූතයන් සමග සසඳනු ලැබේ.

අප්සරාවන්ට සිය පෙනුම වෙනස් කරගැනීමේ හැකියාවක් ඇතැයි පැවසේ. ඌර්වසී, මේනකා, රම්භා, තිලෝත්තමා සහ ඝෘතාචි මේ අතරින් වඩාත් ප්‍රකට අප්සරාවෝ වෙති. ඇතැම් අවස්ථාවන්හි දී අප්සරාවන් පුරාතන ග්‍රීසියේ සංගීතයට අධිපති මියූස්වරියන් සමග සසඳනු ලැබේ. ඉන්ද්‍රගේ රාජ මාලිගයේ අප්සරාවන් 26 දෙනා විවිධ වූ අභිවාහ්‍ය කලා ස්වරූප නිරූපණය කළහ. ඔවුන් සශ්‍රීකත්ව චාරිත්‍ර සමග ද සම්බන්ධ ය.

අප්සරාවන් ආකාර දෙකකි; ලෞකික (ලෝකයෙහි) අප්සරාවන් තිස් හතර දෙනකු ද, දෛවික (දිව්‍යමය) අප්සරාවන් දස දෙනකු ද වේ.

භගවත පුරාණයේ දැක්වෙන්නේ අප්සරාවන් උපත ලැබූයේ කාශ්‍යප සහ මුණිතුමන්ගෙන් බවයි.

## මේවාත් බලන්න
* චම්පාවේ කලාව
* දකිණි
* දේවතා
* සුරඟන
* ගාන්ධර්ව - *අප්සරාවන්ගේ* දිව්‍යමය පුරුෂ සහායකයින්
* යක්ෂණී

## පාදක සටහන්
## බාහිර සබැඳි
* දුන්හුවාං ලෙන්වල නිරූපිත චීන අප්සරාවෝ
* ඛෙමර් අප්සරාවන් සහ දේවතාවන් සංසන්දනය 
* ඔරිස්සාවේ රාජාරාණි දේවාලයේ ඉන්දියානු දේවතාවෝ
* සියෙම් රියැප්හි අප්සරා නර්තනය, කාම්බෝජය

ප්‍රවර්ගය:බෞද්ධ දෙවිවරු
රෝඩ්ස්හි කොලෝසස් ප්‍රතිමාව (වක්‍රෝක්තිහරණය)

**රෝඩ්ස්හි කොලෝසස් ප්‍රතිමාව** යනු ක්‍රි.පූ. 292 සහ 280 අතර කාලයේ රෝඩ්ස් නගරයේ ඉදිකළ ග්‍රීක ටයිටන් හීලියෝස් ප්‍රතිමාවකි.

**රෝඩ්ස්හි කොලෝසස්** යන්නෙන් ඇතැම්විට පහත ඒවා අදහස් විය හැක:
**ද කොලෝසස් ඔෆ් ‍රෝඩ්ස්* (චිත්‍රපටය), 1961 ඉතාලි චිත්‍රපටය
**ද කොලෝසස් ඔෆ් ‍රෝඩ්ස්* (නවකථාව), කැරොලයින් ලෝරන්ස්ගේ 2005 නවකථාව
*කොලෝසස් රෝඩ්ස් බීසී, හෙවත් කොලෝසස් රෝඩෞ බී.සී., ග්‍රීක වෘත්තීය බාස්කට්බෝල් කණ්ඩායම

## මෙයත් බලන්න
**ද රෝඩ්ස් කොලෝසස්*, අප්‍රිකාව බෙදාගැනීම සඳහා වූ තරගය නිරූපිත 1892 කාටූනය
නිල් කුරුමිට්ටෝ (2013 චිත්‍රපටය)

***නිල් කුරුමිට්ටෝ*** එය 2013 වන ඇමරිකානු 3D පරිගණක සජීවීකරණය මත පදනම් වූ සජීවී-ක්රියාකාරී චිත්‍රපටය TV මාලා, ද ස්මර්ෆ්ස්. එය 2011 චිත්‍රපටයේ අනුප්‍රාප්තිකයකි, ද ස්මර්ෆ්ස්. මෙම චිත්‍රපටය නිෂ්පාදනය කරන ලද්දේ සෝනි සජිවීකරණ පික්චර්ස් සහ කොලම්බියා පික්චර්ස් බෙදාහරින ලදී. එය නරක මායාකාරිය ගැන කතා කරයි ගාර්ගමෙල්, ග්රහණය කරගනී ස්මර්ෆෙට් සහ ස්මර්ට්ෆර්ස් ඇයව බේරාගත යුතුයි.

ඉංග්‍රීසි භාෂාව අනුවාදය 2013 දී ලොව පුරා ශල්යාගාරවල ප්රධානය කෙරුණි, හා සිංහල භාෂාව අනුවාදය 2014 දී හිරු ටීවී දින තිරගත.

සම්පුර්ණයෙන්ම සජීවිකරණය තෙවන වාරිකය, ද ස්මර්ෆ්ස්: නැතිවූ ගමේ, මැයි 2017 දින තිරගත, සිනමා ශාලා වල මෙන්ම මුල් පිටුව වීඩියෝ මත.

## කුමන්ත්‍රණයක්
ස්මර්ෆෙට්ගේ උපන් දිනය මත ගාර්ගාමෙල් ඇගේ ගමට එන අතර ඇය අල්ලා ගනියි, නැවත පැරීසියට නැවත යයි. ස්මර්ෆ්ස් ඇයව බේරාගන්නේ කෙසේද යන්න සොයා ගැනීමට, ඒ නිසා පවුලක් ද ඔවුන්ට උපකාර කරයි. අවසානයේදී ගර්ගාමෙල් සිට ස්මර්ෆෙට් ගලවා ඇගේ උපන් දිනය සමරනු ලබයි.

## හඬවල්
## නිෂ්පාදකයන්
හඬ කැවීම් අධීක්‍ෂණය: කසුන් ජයවර්ධන

හඬ කැවීම් අධ්‍යක්‍ෂණය: දයාල් බණ්ඩාර සහ සුරංග මෙන්ඩිස්

හඬ කැවීම් සහය අධ්‍යක්‍ෂණය: හේෂාන් හඳුවලගේ සහ ඉඳුනිල් චතුරංග

පරිවර්තනය: නිමල් දිසානායක

පරිගණක සජිවීකරණය: ඩිලාන් පුෂ්පිත

විධායක නිෂ්පාදනය: විරාජ් වැලිවත්ත

## ආශ්‍රේයයන්
අයිසීසී 19න් පහළ ක්‍රිකට් ලෝක කුසලානය

**අයිසීසී 19න් පහළ ක්‍රිකට් ලෝක කුසලානය** යනු ජාත්‍යන්තර ක්‍රිකට් කවුන්සිලය විසින් සංවිධානය කරනු ලබන ජාත්‍යන්තර ක්‍රිකට් තරගාවලියකි. මෙය සංවිධානය කරනු ලබන්නේ 19න් පහළ ජාතික ක්‍රිකට් කණ්ඩායම් සඳහාය. 1988 දී ප්‍රථම ලෝක කුසලානය යොවුන් ලෝක කුසලානය ලෙස පැවැත්විය. එතැන් පටන් එය 1998 දක්වා නොතිබුණි. එතැන් සිට 19න් පහළ ලෝක කුසලානය ICC විසින් සෑම වසර දෙකකට වරක් පවත්වන ලදී. පළමු තරගාවලිය සඳහා සහභාගී වූයේ කණ්ඩායම් අටක් පමණි. නමුත් මීළඟ සෑම තරගාවලියකටම කණ්ඩායම් 16 ක් ඇතුළත් කර ඇත. වත්මන් ශූරයන් වන ඉන්දියාව ලෝක කුසලානය සිව් වතාවක් දිනා ඇත.  පකිස්තානය දෙවරක් ඔස්ට්රේලියාව සහ එංගලන්තය, දකුණු අප්රිකාව හා බටහිර ඉන්දීය කොදෙව් එක් වරක් ජයග්රහණය කළහ.

## ප්‍රතිපල
චොංජු හන් වංශය

]] 

**චොංජු හන් වංශය** () යනු කොරියානු වංශ අතුරින් එක්කි.  ඔවුන්ගේ බොන්-ග්වන් පිහිටියේ උතුරු චුංචොං පළාතේ චොංජුහි ය. 2000දී සිදුකරන ලද පර්‍යේෂණයක් අනුව මෙම වංශිකයන් සංඛ්‍යාව 642992කි. ඔවුන් දසවන විශාලතම වංශයයි. ඔවුන්ගේ ආදිකර්තෘවරයා වන්නේ  නැමැත්තායි. ඔහු ගිජා ජොසොන්හි අවසන් අධිරාජයා වූ ගෝජොසොන්හි ජුන්ගේ පුතුන් තිදෙනාගෙන් අයෙකි.

## මේවාත් බලන්න 
* කොරියානුවන් තුළ විදේශීය වංශ

## ආශ්‍රේයයන්
යොද්ධා: ද වොරියර්

***යොද්ධා – ද වොරියර්*** (බෙංගාලි: যোদ্ধা দি ওয়ারিয়র) යනු රාජ් චක්‍රබෝර්ති විසිනි අධ්‍යක්ෂණය කරන ලද 2014  ඉන්දියානු බෙංගාලි ප්‍රේම වෘත්තාන්ත ඓතිහාසික ප්‍රබන්ධ චිත්‍රපටයකි. මෙය රාම් චරන් තේජා සහ කාජල් අගර්වාල් විසින් ප්‍රධාන චරිත නිරූපණය කළ *මගධීරා* නම් 2009 තෙලිඟු බ්ලොක්බස්ටර චිත්‍රපටයේ ප්‍රතිනිර්මාණයකි. මෙම චිත්‍රපටයේ ප්‍රධාන චරිත නිරූපණය කරන්නේ දේව් සහ මිමී චක්‍රබෝර්ති විසිනි. නයිජල් අක්කරා මෙහි ප්‍රධාන එදිරිවාදී චරිතය නිරූපණය කරයි. මෙම් චිත්‍රපටය අධ්‍යක්ෂක-නළු දෙපළක් වන රාජ් චක්‍රබෝර්ති සහ දේව්ගේ නැවත ආගමනය සනිටුහන් කරයි. ඔවුන් දෙදෙනා මින් පෙර *දුයි ප්‍රිථිබි* චිත්‍රපටයේ එක්ව කටයුතු කොට ඇත. ශ්‍රී වෙන්කටේෂ් ෆිල්ම්ස් වෙතින් නිෂ්පාදිත මෙම චිත්‍රපටය 2014 ඔක්තෝබර් 1 දින මුදාහැරුණේ දුර්ගා පූජාවේ දී ය.

## චරිත නිරූපණය 
* දේව්, රුද්‍රෝ ප්‍රතාප්/අබීර් ලෙස
* මිමී චක්‍රබෝර්ති, රාජ්කුමාරී දුර්ගා/නන්දිනී ලෙස (රජුගේ දියණිය)
* නයිජල් අක්කරා, රඝුවීර්/රන්බීර් ලෙස
* රජතාවා දත්තා අබු හොසේන්/ අලි භායි ලෙස
* හෙක්ටර් සන්ධු
* කාංචන් මුලික්
* සුප්‍රියෝ දත්තා
* නුස්රාත් ජහාන්, "දේසි ඡෝරි" ගීතයේ විශේෂ නර්තනය

## ධ්වනිපථය 
චිත්‍රපටයේ ධ්වනිපථය නිර්මාණය කරන ලද්දේ ඉන්ද්‍රාදීප් දාස්ගුප්තා සහ සාව්වි ගුප්තා විසිනි.

## ලෝක රූපවාහිනී මංගලාවතරණය 
මෙම චිත්‍රපටයේ ලෝක රූපවාහිනී ප්‍රථම ප්‍රදර්ශනය 2015 ජනවාරි 25 දින ප.ව. 6:00ට ස්ටාර් ජල්ෂා ඔස්සේ සිදු විය.

## ආශ්‍රේයයන් 
## බාහිර සබැඳි
*

ප්‍රවර්ගය:2013 වසර තුළ චිත්‍රපට

ප්‍රවර්ගය:2010 දශකය තුළ ප්‍රේම වෘත්තාන්ත නාට්‍ය චිත්‍රපට
කන්නප්පන් වේලුසිංගම් වේලුපිල්ලේ

**කන්නප්පන් වේලුසිංගම් වේලුපිල්ලේ** යනු ගරු හිටපු තලවකැලේ පාර්ලිමේන්තු මන්ත්‍රී, ඔහු ප්‍රතම බ්‍රිතාන්‍ය ලංකාව (එවකට **සිලෝන්**) පාර්ලිමේන්තුව ලාංකික පාර්ලිමේන්තු මැතිවරණය, 1947 මන්ත්‍රී වරයෙකි.

## ජීවන සටහන්
මෙතුමා  කොළඹ නාලන්දා විද්‍යාලයයේ ආදි සිසුවෙකි.

## ආශ්‍රිත
කන්නප්පන් වේලුසිංගම් වේලුපිල්ලේගේ ඉංග්‍රීසි විකිපීඩියා පිටුව

කොළඹ නාලන්දා විද්‍යාලයයේ ආදි සිසු දේශපාලනඥයින්

ගරු වේලුපිල්ලේ, කන්නප්පන් වේලුසිංගම්, පා.ම.

ප්‍රවර්ගය:ශ්‍රී ලාංකිකයෝ
ප්‍රවර්ගය:ලංකික දේශපාලනඥයෝ
ප්‍රවර්ගය:ආදි නාලන්දියයෝ
ප්‍රවර්ගය:1914 උපත්
ප්‍රවර්ගය:1986 මරණ
ඩේනා ස්කලී

එෆ්බීඅයි විශේෂ නියෝජිත **ඩේනා ස්කලී** යනු ෆොක්ස් විද්‍යා ප්‍රබන්ධ-අධිස්වාභාවික රූපවාහිනී කතාමාලාවක් වන *ද එක්ස්-ෆයිල්ස්* හි එන ප්‍රබන්ධ චරිතයකි. මෙම චරිතය නිරූපණය කරනු ලබන්නේ ගිලියන් ඇන්ඩර්සන් විසිනි. එෆ්බීඅයි නියෝජිතවරියක මෙන්ම වෛද්‍යවරියක (M.D.) වන ස්කලී පළමු කථාවාර හත සහ දසවන කථාවාරයේ විශේෂ නියෝජිත ෆොක්ස් මෝල්ඩර් සමගත්, අටවන සහ නවවන කථාවාරයන්හි ජෝන් ඩොගට් සමගත් හවුල්කරුවන් ලෙස කටයුතු කරයි. රූපවාහිනී කතාමාලාවෙහි ඔවුන් සේවය කරන්නේ වොෂිංටන්, ඩී.සී. හි එෆ්බීඅයි ප්‍රධාන මූලස්ථානයේ පහළ මහලේ කාර්යාලයක ය. ඔවුහු "එක්ස්-ෆයිල්" යන ලේබලය යටතේ ගැනෙන නොවිසඳුණු අභිරහස් විමර්ශනය කරති. 2002දී, ස්කලී රාජ්‍ය සේවයෙන් ඉවත් වූ අතර, 2008දී ඇය *ශෝකයේ අප ස්වාමි දියණිය* නම් පෞද්ගලික කතෝලික රෝහලක ශල්‍යවේදිනියක ලෙස කටයුතු කළා ය. එහි වසර හතක් සේවය කළ ඇය නැවත එෆ්බීඅයි සමග සම්බන්ධ වූවා ය. මෝල්ඩර්ගේ ඉක්මන් "විශ්වාසවත්" චරිතයට සාපේක්ෂව, ස්කලී පළමු කථාවාර හත තුළ සංශයාර්ථවාදී අදහස් දරන්නී ය. ඇය සිය විශ්වාසයන්ට පාදක කරගන්නේ විද්‍යාවෙන් පැහැදිළි කළ හැකි දේ පිළිබඳවයි. නමුත් හත්වන කථාවාරය අවසන් වන විට, ඇය ද "විශ්වාස කරන්නියක" බවට පත්වන්නේ මෝල්ඩර්ගේ පැහැරගැනීමෙන් පසුවයි.

ස්කලී කථාංග හතරක හැර සෙසු *ද එක්ස්-ෆයිල්ස්* කථාංගවල පෙනී සිට ඇති අතර, 20ත් සෙන්චරි ෆොක්ස් චිත්‍රපට වන 1998 *ද එක්ස්-ෆයිල්ස්* සහ එයට වසර දහයකට පසු මුදාහළ *ද එක්ස්-ෆයිල්ස්: අයි වෝන්ට් ටු බිලීව්* චිත්‍රපටවල ද චරිත නිරූපණය කොට ඇත. ඇය පෙනී නොසිටි ද එක්ස්-ෆයිල්ස් කථාංග වන්නේ "3", "සීරෝ සම්", "අන්යූෂුවල් සස්පෙක්ට්ස්", සහ "ට්‍රැවලර්ස්" යන කථාංගයි.

## ආශ්‍රේයයන්
## බාහිර සබැඳි
*
උල්පත් විහාරයේ බුද්ධ ප්‍රතිමාව

**උල්පත් විහාරයේ බුද්ධ ප්‍රතිමාව** (චීන: 中原大佛; සරල චීන: 山大佛; සම්ප්‍රදායික චීන: 魯山大佛) යනුවෙන් හඳුන්වනු ලබන්නේ චීනයේ හෙනාන්හි ලුෂාන් ප්‍රාන්තයේ ෂාඕකුන් නගරයේ පිහිටා ඇති දැවැන්ත බුද්ධ ප්‍රතිමාවකි. වෛරෝචන බුදුන් වහන්සේ‍ගේ රුව නිරූපිත මෙම ප්‍රතිමාව වර්ෂ 1997 සිට 2008 දක්වා කාලය තුළ ඉදිවූවකි. මෙම ප්‍රතිමාව පිහිටා ඇත්තේ චීනයේ ජාතික අබාධ මාර්ගය අංක. 311 ආසන්නයේ *ෆොඩුෂාන් දර්ශනීය පෙදෙස* තුළ ය. 128 m (අඩි 420) ක් උසැති මෙම බුද්ධ ප්‍රතිමාව, 20 m (අඩි 66) ක් උසැති පද්මාසනයක් මත වැඩ හිඳින අයුරින් නිර්මාණය කොට තිබේ. උල්පත් විහාරයේ මෙම බුද්ධ ප්‍රතිමාව ලොකයේ උසම ප්‍රතිමාව ලෙස සලකනු ලබයි.

## විස්තරය
මෙම බුද්ධ ප්‍රතිමාවට අමතරව එම ප්‍රතිමාව පිහිටුවා ඇති 25 m (අඩි 82) ක් උසැති පාදම/ගොඩනැගිල්ල ද සැලකිල්ලට ගත්විට මෙම ස්මාරකයේ සම්පූර්ණ උස ලෙස 128 + 25 = 153 m (අඩි 502) ක් ලැබේ. 2008 ඔක්තෝබර් මාසය වන විට මෙම ප්‍රතිමාව පිහිටුවා ඇති කඳු ගැටය තවත් අමතර පාදස්තල දෙකක් පිහිටුවීම පිණිස යළි හැඩගන්වමින් පැවතිණි. ඉන් ඉහළ පාදම 15 m පමණ උසැති ය. ඒ අනුව වර්තමානය වන විට මෙම ස්මාරකයේ සම්පූර්ණ උස ලෙස 208 m (අඩි 682) ක් ලැබෙන බව පැවසේ.

මෙම ව්‍යාපෘතිය සමස්තයක් ලෙස සැලකූ විට සම්පූර්ණ පිරිවැය ලෙස ඇමරිකානු ඩොලර් මිලියන 55ක පමණ වියදමක් දරන්නට සිදුවන්නට ඇති බව ඇස්තමේන්තුගත කෙරිණි. ඉන් මිලියන 18ක්ම බුද්ධ ප්‍රතිමා‍ව වෙනුවෙන් වැය විය. මුලින් ඇස්තමේන්තුගත කෙරුණේ මෙම ප්‍රතිමාව තඹ කැබලි 1,100ක් (තඹ ලෝකඩ හෝ පිත්තල නොවේ) ආධාරයෙන් වාත්තු කොට තැනවීමටයි. බුද්ධ ප්‍රතිමාවේ සම්පූර්ණ ස්කන්ධය ටොන් 1,000ක් පමණ වේ. බුද්ධ ප්‍රතිමාවට පහළින් බෞද්ධ විහාරයක් ද ඉදිකොට තිබේ.

උල්පත් විහාරයේ බුද්ධ ප්‍රතිමාවට එම නාමය හිමිවූයේ ආසන්නයේ පිහිටි *ටියෑන්රුයි උණු දිය උල්පත* හේතුවෙනි. මෙම උල්පතෙහි ජලය 60°Cක උෂ්ණත්වයෙන් යුතුව බුබුළු නගමින් පවතින අතර, එහි ජලයේ ඇති ඖෂධීය ගුණය හේතුවෙන් ප්‍රදේශය පුරා ප්‍රකට වී තිබේ. චීනයේ ටෑං රාජවංශ සමයේ නිර්මාණය වූ ෆෝක්වාන් විහාරය තුළ "වාසනාවේ ඝණ්ටාරය" නැමැති ඝණ්ටාරයක් පිහිටුවා තිබේ. මෙය මකර හිස් ශිඛරය මත ගොඩනගා ඇත. මෙම ලෝකඩ ඝණ්ටාරය ටොන් 116ක බරින් යුක්ත යැයි සඳහන් වේ.

## ගැලරිය

## මේවාත් බලන්න
* උස අනුව ප්‍රතිමා ලැයිස්තුව

## මූලාශ්‍ර
## බාහිර සබැඳි
*ඡායාරූප:
**සමීප දසුනක්
**ෆොඩුෂාන් දර්ශනීය පෙදෙස
ඒක්තා කපූර්

**ඒක්තා කපූර්**  යනුවෙන් හැඳින්වෙන්නේ ඉන්දියානු ජාතික රූපවාහිනී සහ චිත්‍රපට නිෂ්පාදකවරියකි. ඇය ඇගේ නිෂ්පාදන සමාගම වන බාලාජි ටෙලිෆිල්ම්ස් සමාගමේ හවුල් කළමනාකාර අධ්‍යක්ෂක මෙන්ම නිර්මාණ අධ්‍යක්ෂක ධුරය ද උසුලයි.

ඒක්තා කපූර් උපත ලැබූයේ 1975 වර්ෂයේ ජූනි මස 7 වන දින ය. ඒක්තා කපූර්ගේ පියා නළුවකු වූ ජීතේන්ද්‍ර ය. ඇගේ මව ශෝභා කපූර්‍ නැමැත්තියයි. ඇගේ බාල සොහොයුරා වන තුෂාර් කපූර් ද බොලිවුඩ් නළුවෙකි. බොම්බේ ස්කොටිෂ් පාසල, මහිම්හි අධ්‍යාපනය හදාළ ඇය, පසුව මිථිබායි පාසල වෙත ඇතුළු වූවා ය. ඇය විසින් සෝප් ඔපෙරා, රූපවාහිනී කතාමාලා මෙන්ම චිත්‍රපට ගණනාවක් ද නිර්මාණය කොට තිබේ. ඇය විසින් සිය දායකත්වය සැපයූ සෝප් ඔපෙරාවන් අතර *හම් පාන්ච්*, *ක්‍යුන්කි සාස් භි කභි බාහු ති*,  *කහානි ඝාර් ඝාර් කි*, *කසෞතී සින්දගී කේ*, *පවිත්‍ර රිෂ්තා*, *‍බඩේ අච්චේ ලග්තේ හේන්*, සහ *ජෝධා අක්බර්* වැනි කතාමාලා ප්‍රමුඛස්ථානයක් ගනියි. කපූර් විසින් නිෂ්පාදනය කරන ලද රූපවාහිනී කතාමාලා අතර *නාගින්*, *යේ හේ මොහාබ්බතයින්*, *කුම්කුම් භාග්‍යා*, *කවච්* සහ *කසම් තේරේ ප්‍යාර් කි* වැනි අතිශයින් ජනප්‍රිය කතාමාලා ද වේ. මීට අමතරව ඇය විසින් ඇගේ විලාසිතා මාලාව EK යන නාමය යටතේ දියත් කොට ඇත.

2001දී ඇය බොලිවුඩ් චිත්‍රපට නිෂ්පාදනය කෙරෙහි උනන්දු වන්නට වූවා ය. එහි දී *ක්‍යෝ කී... මේන් ජුත් නහින් බෝල්තා* චිත්‍රපටයෙන් සිය චිත්‍රපට නිෂ්පාදන වෘත්තිය ආරම්භ කළ ඇය, *කූච් තෝ හේ* සහ *ක්‍රිෂ්ණා කොටේජ්* යන චිත්‍රපට නිෂ්පාදනය කළා ය. 2003 සහ 2004 වර්ෂවල තිරගත වූ ඉහත සඳහන් අවසන් චිත්‍රපට ද්විත්වය අධිස්වාභාවික තේමාවක් රැගත් චිත්‍රපට යුගළක් ලෙස සැලකේ. *ක්‍යා කූල් හේ හම්* චිත්‍රපටයේ එන ප්‍රධාන චරිතය ඇගේ සොහොයුරා වූ තුෂාර් කපූර් විසින් නිරූපණය කරන ලදී. අනතුරුව ඇය සංජේ ගුප්තා සමග *ෂූට්අවුට් ඇට් ලෝඛාන්ද්වාලා* චිත්‍රපටය සඳහා සම-නිෂ්පාදන දායකත්වය සැපයූවා ය. ඉන් අනතුරුව *මිෂන් ඉස්තාන්බුල්* සහ *EMI – ලියා හේ තෝ චුකනා පඩේගා* යන චිත්‍රපට සුනිල් ෂෙට්ටි සමග සහයෝගීත්වයෙන් යුතුව නිර්මාණය කෙරිණි. 2010 සිට 2014 දක්වා කාලය තුළ ඇය විසින් චිත්‍රපට ගණනාවක් මුදාහැර තිබේ. මේ අතර, *ලව් සෙක්ස් ඕර් ධෝඛා*, *වන්ස් අපොන් අ ටයිම් ඉන් මුම්බායි*, සහ *ෂෝර් ඉන් ද සිටි* යන චිත්‍රපට ප්‍රධාන ස්ථානයක් ගනියි.

## කෘතීන්
;රූපවාහිනිය

;චිත්‍රපට කර්මාන්තය

## සම්මාන සහ ‍ගෞරව
*2012 ආසියාවේ සමාං සවිබලගැන්වීම් සම්මානය - *Freedom Through Education*

## මූලාශ්‍ර
## බාහිර සබැඳි
*
කූඹියෝ

කූඹියෝ (Koombiyo. English: Ants) යනු ලක්මාල් ධර්මරත්න සහ දමිත චන්ද්‍රසිරි විසින් නිර්මාණය කරන ලද, 2017 වසරේ දී ප්‍රදර්ශනය ආරම්භ කල අප‍රාධ ගණයට වැටෙන ශ්‍රී ලාංකීය ටෙලිනාට්‍යයකි . මෙම ටෙලි නාට්‍යය මිනිත්තු 30 බැගින් වූ කෝටස් වශයෙන් 2017 අගෝස්තු 26 වන දා සිට සෑම සෙනසුරාදා සහ ඉරිදාවකම රාත්‍රී 8.00 ට විකාශය වේ.

## කථාව 
කූඹියෝ හි කතාව දිගහැරෙන්නේ පවුලේ කිසිවෙකුත් නොමැති, කොළඹ පිහිටි අතහැර දැමූ ගොඩනැගිල්ලක තනිව ජීවත් වෙන ජෙහාන් ප්‍රනාන්දු නම් මිනිසා වටාය. ඔහුට හිරුණි සහ ප්‍රියන්ත මහඋල්පතගම බසයක් තුල දී අහම්බෙන් හමුවේ. ප්‍රියන්ත කොළඹට පැමිණෙන්නේ රැකියාවක් සොයාගෙන වන අතර ජෙහාන් විසින් ඔහුට රැකියාවක් ලබා දේ. නීතිවිරෝධී ලෙස ජෙහාන් විසින් පවත්වාගෙන යන "purchasing Lanka" හි රැකියාව කරගෙන යන විට ප්‍රියන්ත හා ජෙහාන් මිතුරන් බවට පත්වේ. නමුත් ටික කලකින්ම පාරිභෝගිකයෙක් විසින් කල පැමිණිල්ලක් මගින් ව්‍යාපාරය රජයේ නිළධාරීන්ට හසුවේ. පසුව දැනගනට ලැබෙන පරිදි එම පාරිබෝගිකයා වන්නේ ජෙහාන්ගේ විශ්ව විද්‍යාල මිතුරියක් වන අංජනා (ඇංජි)ය. ඊට පසු ජෙහාන් සහ ප්‍රියන්ත විසින් පැල්පත්වාසී රැකියා විරහිත තරුණ පි‍රිසක් යොදාගෙන බස් රථ තුල සඟරා විකිනීමේ ව්‍යාපාරයක් අරඹන අතර එහි නායකයා ලෙස යොදාගන්නේ ජූඩ් නැමති හයිරංකාරයෙකි. නමුත් එයද අසාර්තක වන්නේ ජූඩ් විසින් බස් කොන්දොස්තරවරයෙක් සමග ඇතිකරගන්නා රණ්ඩුවක් සමගිනි.

## චරිත 
* තුමිඳු දොඩන්තැන්න
* කලණ ගුණසේකර
* යුරේනි නොෂිකා
* ජගත් මනුවර්ණ 
* සේනක ටයිටස්
* ඇන්ඩෘ පුලර්
* ධර්මප්‍රිය ඩයස්
* ඩබ්ලිව්.ජයසිරි
* ලක්ෂ්මන් මෙන්ඩිස්
* නෙතලි නානායක්කාර
* මොරීන් චාරුනි
* රමණි සිරිවර්ධන
* රම්‍යා වනිගසේකර
* බන්දුල සූරියබණ්ඩාර
* බුද්ධික ජයරත්න ( නළු )

## නිෂ්පාදනය 
මූලික නිෂ්පාදන කටයුතු 2012 ඇරඹුණ අතර 2015 දී රූගත කිරීම අවසන් විය. නමුත්, මෙහි කතාව දිවයන්නේ වංචාකාරයෙක් වටා බව පවසා ශ්‍රී ලාංකීය ප්‍රධාන රූපවාහිනී නාලිකා මගින් විකාශය කිරීම ප්‍රතික්ශේප විය. අවසානයේදී, දෙවනවර ඉල්ලුම් කිරීමේදී ස්වාධීන රූපවාහිනිය (ITN) මෙය විකාශය කිරීමට 2017 දී එකඟ විය.

## ප්‍රේක්ශක පිළිගැනීම 
2017 ඔක්තෝබර් මස දී IMDb හි අපරාධමය රූපවාහිනී නාට්‍ය වර්ගකිරීම් හි ඉහළම ස්ථානය ලබාගන්නට සමත් විය 

## නාද පටය 
### තේමා ගීතය 
(Released on Youtube )

## යොමුව 
## බාහිර සබැඳි 
* *Koombiyo* 
* 
* Koombiyo Director Interview (sinhala)  on Bakkiya.lk
කාෂිබායි

**කාෂිබායි** යනුවෙන් හඳුන්වන්නේ Iවන බාජිරාඕගේ පළමු භාර්යාවයි. බාජිරාඕ යනු ඉන්දියාවේ විසූ සිව්වන මරාථ *ඡත්‍රපති* (අධිරාජ) ෂාහුජි රාජේ භොන්ස්ලේගේ පේෂ්වාවරුන් නව දෙනා අතුරින් වඩාත්ම බලවත්ම තැනැත්තා වූ භාට් පවුලෙන් බිහිවූ සෙන්පතියකු මෙන්ම අග්‍රාමාත්‍යවරයෙකි.

## චරිතාපදානය
කාෂිබායි, මහාද්ජි ක්‍රිෂ්ණා ජෝෂිගේත්, ධනවත් බැංකුකරුවන්ගේ පවුලක සාමාජිකාවක වූ චාස්හි ෂියුබායිගේත් දියණිය වූවා ය. ඇයට ක්‍රිෂ්ණරාඕ චාස්කර් නැමැති සොහොයුරකු විය. 1720 මාර්තු 11 වන දින සාස්වාද්හි පැවති කුටුම්භීය මංගල්‍යයක දී, ඇයව බාජිරාඕට විවාහ කර දෙන ලදී.

කාෂිබායි සහ බාජිරාඕ හට පුත්‍රයින් සිව්දෙනකු විය. ඇගේ පළමු පුත්‍රයා වූ බාලාජි බාජි රාඕ හෙවත් නානාසහේබ් උපත ලැබූයේ 1721දී ය. 1740දී බාජිරාඕගේ මරණින් පසු ෂාහු විසින් ඔහුව පේෂ්වා ධුරයට පත්කරන ලදී. දෙවන පුත්‍රයා වූ රාම්චන්ද්‍ර ළමාවියේ දී මියගියේ ය. තෙවන පුත්‍රයා වූ රඝුනාත් රාඕ 1773–1774 අතර කාලයේ පේෂ්වාවරයකු ලෙස කටයුතු කළ අතර, සිව්වන පුත්‍රයා වූ ජනාර්ධන් ද ලාබාල වියේ දී මියගියේ ය.

බාජිරාඕ, හින්දු රජකු වූ බුන්දෙල්ඛාන්ද්හි ඡත්‍රසාල් රජුට දාව පර්සියානු මුස්ලිම් බිසවක වූ රුහානි බායිට උපන් දියණිය වූ මස්තානි සමග විවාහ විය. නමුත් මෙම විවාහය පේෂ්වා පවුල විසින් පිළිගත්තේ නැත. මස්තානිට එරෙහිව පේෂ්වා පවුල දියත් කළ අභ්‍යන්තර අරගලයේ දී කාෂිබායි කිසිදු දායකත්වයක් ලබා නොදුන් බැව් සඳහන් වේ. ඉතිහාසඥ පණ්ඩුරාග් බාල්කාවාදේ පවසන්නේ ඇය මස්තානිව බාජිරාඕගේ දෙවන බිසව ලෙස පිළිගැනීමට සූදානම්ව සිටි නමුත්, ඇගේ නැන්දණිය වූ රාධාබායි සහ මස්සිනා වූ චිමාජි අප්පාට විරුද්ධව යමින් එය සිදු කිරීමට ඇයට නොහැකි වූ බවට නොයෙකුත් ඓතිහාසික ලේඛනවල සාක්ෂි ඉදිරිපත් කළ හැකි බවයි. 18වන සියවසේ සම්මත ඉන්දියාවේ බොහෝ කතුන්ට මෙන් ඇයට ද වැදගත් ගැටලුවක දී සිය අදහස් ඉදිරිපත් කළ නොහැකි විය. ඔහු‍ගේ මරණ මංචකයේ දී කාෂිබායි "අවංක සහ කීකරු භාර්යාවක" ලෙස කටයුතු කළ බවත්,

බාජිරාඕගේ මරණින් මඳ කලකට පසු, එනම් 1740දී මස්තානි මියගිය අතර, කාෂිබායි විසින් මස්තානිගේ පුත් ෂාම්ෂෙර් බහදූර් හදාවාඩා ගත් අතර, ඔහුට ආයුධ භාවිතය ද ඉගැන්වූවා ය. එවැනි එක් සංචාරයක දී, ඇය බැතිමතුන් 10,000ක් පිරිවරා ගමන් ගත් අතර, රුපියල් ලක්ෂයක පමණ වියදමක් දැරීමට ද සිදු විය. 1747 ජූලි මස වන්දනා ගමන නිමා කොට යළි පැමිණි ඇය, සිය උපන් නගරය වූ චාස්හි ශිව දෙවියන් වෙනුවෙන් පුදකළ සෝමේශ්වර දේවාලය නම් දෙවොලක් ඉදිකරවූවා ය. 1749දී ඉදිකළ මෙය, අක්කර 1.5ක (0.61 හෙක්.) භූමි ප්‍රමාණයකින් සමන්විත ය. ත්‍රිපුරාරි පූර්ණිමා උත්සවය වෙනුවෙන් ප්‍රකට වූ මෙම දෙවොල පිළිබඳ මරාථි ග්‍රන්ථයක් වන *සාහලි ඒක් දිවස්‍යාච්‍යා පරිසරාත් පුණ්‍යච්‍යා* පවසන්නේ එය පුනේ අසල සංචාරක ආකර්ෂණයක් ලෙස ක්‍රියා කළ බවයි.

## ජනප්‍රිය සංස්කෘතිය තුළ 
2015දී සංජේ ලීලා බන්සාලි විසින් අධ්‍යක්ෂණය කළ ප්‍රබන්ධ නාට්‍යමය චිත්‍රපටයක් වූ *බාජිරාඕ මස්තානි* චිත්‍රපටය තුළ කාෂිබායිගේ චරිතය නිරූපණය කරන ලද්දේ නිළි ප්‍රියංකා චොප්රා විසිනි. එහි එන "පිංගා" ගීතයේ ඇගේ නර්තනය සහ ඇගේ වස්ත්‍ර, කාෂිබායිගෙන් මෙන්ම මස්තානිගෙන් වර්තමාන පැවතෙන්නන්ගේ සහ සමාජ මාධ්‍යවල විවේචනයට හේතු විය. ඇතැම් ඉතිහාසඥයන් අදහස් දැක්වූයේ එවැනි පෞරුෂයක් ඇති කාන්තාවක් ප්‍රසිද්ධියේ නර්තනයේ යෙදීම අයෝග්‍ය බවයි. මීට අමතරව, කාෂිබායි ආත්රයිටිස් තත්ත්වයෙන් ද පෙළී ඇති බැවින්, එවැනි නර්තනයක් භෞතිකව ද අභව්‍ය බැව් පෙනේ.

## ආශ්‍රේයයන්
ෂක ලක බූම් බූම්

***ෂක ලක බූම් බූම්*** යනුවෙන් හැඳින්වනු ලබන්නේ ප්‍රථමයෙන් ඩීඩී නැෂනල් නාළිකාව ඔස්සේ විකාශය වූ ඉන්දියානු රූපවාහිනී කතාමාලාවකි. අනතුරුව 2001 වර්ෂයේ සිට මෙම කතාමාලාව ඉන්දියාවේ ස්ටාර් ප්ලස් නාළිකාව ඔස්සේ විකාශය වීම සිදු විය. මෙම රූපවාහිනී කතාමාලාව ළමුන් අතර අතිශයින් ජනප්‍රියත්වයට පත් විය. ඒ නිසාම මෙම කතාමාලාව ස්ටාර් උත්සව් නාළිකාව ඔස්සේ කිහිප වරක්ම විකාශය කොට තිබේ. මෙහි කථාංග 150ක් දක්වා වූ කතාමාලාව ‍හොට්ස්ටාර් ඔස්සේ නැරඹිය හැක. මෙම රූපවාහිනී කතාමාලාවේ රචනය සහ අධ්‍යක්ෂණය සිදු කරන ලද්දේ විජේ ක්‍රිෂ්ණා ආචාර්ය සහ ලින්ඩා මබුසෝ විසිනි. මෙය නිෂ්පාදනය කරන ලද්දේ ඩේරියන් අ‍මෝස් විසින් වන අතර එය නිර්මාණය කරන ලද්දේ ටෙන්-ස්පීඩ් ටීවී ඉන්ඩියා ආයතනය විසිනි. ආසන්න වශයෙන් මිනිත්තු 24කින් යුත් කථාංග 491කින් සමන්විත වූ මෙම රූපවාහිනී කතාමාලාව 2002 වර්ෂයේ අගෝස්තු 19 වන දින සිට 2004 ඔක්තෝබර් 10 දින දක්වා විකාශය විය. මෙය කථා වාර හතරකින් සමන්විත විය. මෙහි ප්‍රධාන චරිතය වන සංජුගේ චරිතය නිරූපණය කරන්නේ කින්ෂුක් වෛද්‍යා නැමැති ළමා නළුවා විසිනි.

ශ්‍රී ලංකාව තුළ සිංහල බසින් හඬකැවූ මෙම රූපවාහිනී කතාමාලාව **මායා පැන්සල** යන තේමාව ඔස්සේ විකාශය වූයේ ස්වර්ණවාහිනී රූපවාහිනී නාළිකාව ඔස්සේ ය.

## කථාපුවත
මෙම රූපවාහිනී කතාමාලාවේ කථා පුවත ගෙතී ඇත්තේ එහි ප්‍රධාන චරිතය වන සංජු (කින්ෂුක් වෛද්‍යා) වටා ය. ඔහුට මායා පැන්සලක් හමුවන අතර එම පැන්සල භාවිතයෙන් අඳිනු ලබන ඕනෑම දෙයක් සැබෑ දේ බවට පත් වේ. කථාව තවදුරටත් ගලා යාමේ දී කථා වාර හතරක් පුරාවට මායා පැන්සලේ හැකියා සහ ඒ හා සම්බන්ධ අත්දැකීම් නිරූපණය කෙරේ. සංජු හා ඔහුගේ මිතුරන් හට මායා පැන්සල පසුපස හඹා එන ටයිගර් නැමැත්තාගේ විවිධ තර්ජනවලට මුහුණදීමට සිදුවන අතර ඔවුන් එම බාධක ජය ගන්නට සමත් වේ. මායා පැන්සල ආධාර කර ගනිමින් ඔවුන් නොයෙකුත් වීර ක්‍රියාවන්හි නියැළෙන අයුරු තවදුරටත් මෙමගින් නිරූපණය කෙරේ.

## චරිත නිරූපණය
*කින්ෂුක් වෛද්‍යා, සංජු ලෙස 
*රාහුල් ජෝෂි, ෂාන් ලෙස
*හංසිකා මොට්වානි, කරුණා ලෙස
*සායිනී රාජ්, රිතූ ලෙස
*රීමා වොහ්රා, සංජනා ලෙස
*ආද්නන් ජප්, ජග්ගු ලෙස
*මාධුර් මිත්තල්, ටිටෝ ලෙස
*නිඛිල් යාදව්, පර්තෝ/පොයිසන් ලෙස
*මාමික්/රුෂාද් රානා, වැඩිමහල් සංජු/සැන්ඩ්‍රෝස් ලෙස
*තාන්වි හේග්ඩේ, ෆෘටි ලෙස
*ලතා සභර්වාල්, සංජුගේ මව ලෙස
*ආදිත්‍ය කපාඩියා, ජුම්රු ලෙස
*වෛශාලි තක්කර්, ලලිතා ලෙස
*රෝමිත් රාජ්, කරන් ලෙස
*ජෙනිෆර් විංගට්, පීයා ලෙස
*චාහත් ඛන්නා, සිම්පල් (හිටපු) / ජය රාණි ලෙස
*තාන්මේ ජහගිර්දර්, සනී ලෙස
*ඉෂිතා ෂර්මා, සිම්පල් ලෙස
*මෙහුල්, ෂෝට් ලෙග් ලෙස
*කේකේ ගෝස්වාමි, ක්‍රිස්ටල් ලෙස
*ෂෙහ්සාද් ඛාන්, ටයිගර් ලෙස
*සචින් සිං, මෝනු ලෙස
*ජගේශ් මුකාති, මංගු ලෙස
*කුරුෂ් දෙබූ, කර්නල් කේ.කේ. හෙවත් කේ.කේ. අංකල් ලෙස
*භාරති අච්රේකර්, විදුහල්පති ලෙස
*ජරාර් චෞධ්රි, ඉන්ස්පෙක්ටර් අභිනව් ලෙස
*ෆ්‍රෑන්ක් ඇන්තනි, චන්දු ලෙස

## අන්තර්ජාතික විකාශය 
ශ්‍රී ලංකාව තුළ සිංහල බසින් හඬ කවන ලද මෙම කතාමාලාව *මායා පැන්සල* යන නාමය ඔස්සේ ස්වර්ණවාහිනී නාළිකාවෙන් විකාශය වූයේ 2016 වර්ෂයේ සිට ය. කුඩා ළමුන් අතර අතිශය ජනප්‍රිය වූ මෙම කතාමාලාව සඳුදා සිට සිකුරාදා දක්වා දිනවල ප.ව. 5.30ට විකාශය කෙරේ. එම කතාමාලාවේම නැවත විකාශයක් සෙනසුරාදා සහ ඉරිදා දිනවල උදෑසන විකාශය කෙරේ.

## ආශ්‍රේයයන්
මෝනා සිං

**මෝනා සිං** (උපත 8 ඔක්තෝබර් 1980) යනුවෙන් හැඳින්වෙන්නේ ඉන්දියානු නිළියක සහ රූපවාහිනී නිවේදිකාවකි. සිං වඩාත් ප්‍රකට වූයේ *ජසී ජයිසී කොයි නහින්*හි ජසී (ජස්මීත් වාලියා) සහ *ක්‍යා හුවා තෙරා වාඩා* තුළ මෝනා ප්‍රදීප් සිං යන ප්‍රධාන චරිත නිරූපණය කිරීම හේතුවෙනි. එසේම ඇය *ජලක් දිඛ්ලා ජා* යන රූපවාහිනී වැඩසටහන ජයග්‍රහණය කළ අතර, සුප්‍රකට *3 ඉඩියට්ස්* චිත්‍රපටයේ ඇගේ චරිතය හේතුවෙන් ඇය ජන ප්‍රසාදයට පාත්‍ර වූවා ය. බාලාජි ටෙලිෆිල්ම්ස් නිෂ්පාදන සමාගමේ වැඩසටහන් ද්විත්වයක් වන *ක්‍යා හුවා තෙරා වාඩා* සහ  *ප්‍යාර් කෝ හෝ ජානේ දෝ* තුළ ඇය ප්‍රධාන නිළිය ලෙස කටයුතු කළා ය. 2016 ජූනි මස, ඇය විසින් *කවච්...කාලි ශක්තියොන් සේ* නැමැති කතාමාලාවේ පරිධිගේ චරිතය නිරූපණය කරන ලදී.

## වෘත්තිය
සිං සිය රංගන දිවිය ඇරඹූයේ සුප්‍රකට රූපවාහිනී කතාමාලාවක් වන *ජසී ජායිසි කොයි නහින්* තුළ ප්‍රධාන චරිතයක් නිරූපණය කරමිනි. අනතුරුව 2006දී, කලර්ස් රූපවාහිනී නාළිකාව විසින් විකාශය කළ *ජලක් දිඛ්ලා ජා* වැඩසටහනේ ජයග්‍රහණය හිමි කරගැනීමට ද ඇය සමත් වූවා ය. අනාගතයේ දී චිත්‍රපට කිහිපයක් නිර්මාණය කිරීමට තමා සැලසුම් කොට ඇති බව ඇය වරක් නිවේදනය කළා ය. ඉන් එකක් බොබී පුෂ්කර්ණා සමග සිදු කරන්නට සැලසුම් කොට ඇති බව පැවසිණි. 2006 ජූනි මස, ගීත නිර්මාණයක් සඳහා ඇය සහ තවත් නළු පිරිසක් ලෝක සංචාරයක නිරත වීමට බලාපොරොත්තු විය. 2007 මාර්තු මස ඇය සෝනි එන්ටර්ටේන්මන්ට් ටෙලිවිෂන් නැමැති රූපවාහිනී ආයතනය සමග සීමිත ගිවිසුමකට අත්සන් තැබුවා ය. ඒ අනුව ඇය මාස 13ක් සඳහා එම නාළිකාවේ සන්නාම තානාපතිනිය ලෙස කටයුතු කළා ය. ඇගේ ඊළඟ රූපවාහිනී වැඩසටහන වූයේ *Extreme Makeover* යන්නයි. 2011දී සෝනි එන්ටර්ටේන්මන්ට් රූපවාහිනිය තුළ ඇය *එන්ටර්ටේන්මන්ට් කේ ලියේ කුච් භි කරේගා* වැඩසහෙන සඳහා ද සත්කාරකත්වය සැපයූවා ය. බාලාජි ටෙලිෆිල්ම්ස් ආයතනයේ රූපවාහිනී කතාමාලා වන *ක්‍යා හුවා තෙරා වාඩා*, *ප්‍යාර් කෝ හෝ ජානේ දෝ* සහ *කවච්... කාලි ශක්තියොන් සේ* යන කතාමාලා තුළ ඇය ප්‍රධාන චරිත නිරූපණය කළා ය.

## චිත්‍රපට නාමාවලිය
**3 ඉඩියට්ස්* (2009) තුළ මෝනා සහස්ත්‍රබුද්ධි ලෙස
**ඌත් පතාන්ග්* (2011) තුළ කොයෙල් ‍දත්තා ලෙස
**සෙඩ් ප්ලස්* (2014)

## රූපවාහිනී වැඩසටහන්
**ප්‍රබන්ධ වැඩසටහන්**

;රියැලිටි වැඩසටහන්

## මේවාත් බලන්න
*ඉන්දියානු චිත්‍රපට නිළියන් ලැයිස්තුව

## ආශ්‍රේයයන් 
## බාහිර සබැඳි 
* 
* 
 

ප්‍රවර්ගය:ඉන්දියානු රූපවාහිනී නිළියෝ

ප්‍රවර්ගය:ඉන්දියානු සෝප් ඔපෙරා නිළියෝ
රුද්‍රමා දේවි

**රාණි රුද්‍රමා දේවි** (මරණය 1289 හෝ 1295) හෙවත් **රුද්‍රදේවා මහාරාජා** යනුවෙනුත්, ඇතැම් අවස්ථාවල **රුද්‍රමාදේවී** හෙවත් **රුද්‍රමා-දේවී** යන නම් වලින් හැඳින්වෙන්නේ ඩෙකෑන් සානුවේ කාකතීය රාජවංශයේ විසූ රාජ්‍ය පාලිකාවකි. ඇය 1263 සිට ඇගේ මරණය තෙක් රාජ්‍ය පාලනය කොට ඇත. ඇය ඉන්දියාවේ විසූ අතලොස්සක් වූ රාජ්‍ය කරන රැජිනියන් අතුරින් එක් අයෙකි. ඇය එහි දී පුරුෂයකු මෙන් රාජ්‍ය පාලනය කළා ය.

## පාලනය 
රුද්‍රමා දේවි ඇගේ පාලනය අරඹන්නට ඇත්තේ කාකතීය රාජවංශයේ ඇගේ පියා වූ ගණපතිදේව සමග හවුල් පාලනයක් ගෙන යන්නට ඇත. එලෙසින් ඇය 1261-62 අතර කාලයේ ඔහුගේ සම-අනුරාජයා ලෙස කටයුතු කොට ඇති බව පෙනේ.

1263දී රුද්‍රමා දේවී රැජින සම්පූර්ණ ස්වාධිපත්‍යය හිමි කරගැනීමට සමත් වූවා ය.

ඇගේ කාකතීය පූර්වප්‍රාප්තිකයන් මෙන් නොව, ඇය සෙබලුන් ලෙස පත්කළේ බොහෝ වංශවතුන් නොවූ පුද්ගලයන්ව ය. එසේම ඇය ඔවුන්ගේ සහායට ප්‍රතිඋපකාර වශයෙන් ඉඩම් සහ බදු හිමිකම් ප්‍රදානය කරන ලදී. මෙය සුවිශේෂී වෙනස්කමක් ලෙස සැලකෙන අතර, මෙම ක්‍රමය ඇගේ අනුප්‍රාප්තික රජවරුන් මෙන්ම පසුකාලීන විජයනගර අධිරාජ්‍යය විසින් ද ක්‍රියාවට නංවා තිබේ.

## පවුල සහ අනුප්‍රාප්තිය 
හි රාණි රුද්‍රමා දේවීගේ මරණය පිළිබඳ සඳහන් ශිලා ලේඛනයක්; ක්‍රි.ව. 1289]]

රුද්‍රමා දේවී රැජින, චාලුක්‍ය රාජවංශයේ සුළු පෙළපතක සාමාජිකයකු වූ වීරභද්‍ර සමග විවාහ වූවා ය. මෙය ක්‍රි.ව. 1240දී සිදු වන්නට ඇතැයි විශ්වාස කෙරේ. මෙය මිත්‍ර සන්ධානය පවත්වා ගැනීමේ අරමුණින් ඇගේ පියා විසින් සිදුකර දෙන ලද දේශපාලන විවාහයක් ලෙස සැලකේ. වීරභද්‍ර ඇගේ රාජ්‍ය පාලනයට සහභාගී වූ බවට කිසිදු ලේඛනයක් හමු නොවේ. මෙම යුවළට දියණියන් දෙදෙනකු විය.

1289 අම්බදේව සමග සටනක දී රුද්‍රමා දේවී මියගිය බව පැවසේ. නමුත් ඇතැම් මූලාශ්‍ර පවසන්නේ ඇය 1295 තෙක් මියනොගිය බවයි. ඇගෙන් පසු ඇගේ දියණියකගේ පුත්‍රයකු වූ ප්‍රතාපරුද්‍ර සිහසුනට පත් විය. නමුත් ඔහුගේ සමයේ රාජධානිය රුද්‍රමා දේවී සිහසුනට පත්වන විට පැවති ප්‍රමාණයට වඩා විශාලත්වයෙන් කුඩා විය.

## මේවාත් බලන්න 
* චන්ද් බිබි
* රාණි දුර්ගාවතී
* අබ්බක්කා චෞටා
* කිත්තුර් චෙන්නම්මා
* කේලඩි චෙන්නම්මා
* මුල්කාලීන නූතන රණකාමයේ කාන්තාවන්ගේ ඉතිහාසය

## ආශ්‍රේයයන් 
**සටහන්**

**උද්ධෘත**
ජෙනිෆර් විංගට්

**ජෙනිෆර් විංගට්** (උපත 30 මැයි 1985) යනුවෙන් හැඳින්වෙන්නේ ඉන්දියානු නිළියක සහ රූපවාහිනී නිවේදිකාවකි. ඇය නොයෙකුත් ඉන්දියානු රූපවාහිනී වැඩසටහන් සඳහා දායක වී ඇත. මේ අතුරින් සරස්වතීචන්ද්‍ර රූපවාහිනී කතාමාලාව ඇගේ දිවියේ වැදගත් කඩඉමක් ලෙස සැලකේ.

ජෙනිෆර් විංගට් සිය රංගන දායකත්වය සැපයූ චිත්‍රපට අතර *අකේලේ හම් අකේලේ තුම්*, *රාජා කි ආයේගි බරාට්*, *රාජා කෝ රාණි සේ ප්‍යාර් හෝ ගයා*, *කුච් නා කහෝ*, *ලව් කියා ඕර් ලග් ගයී*, *ලයිෆ් රීබූට් නහී හෝති* සහ *ෆිර් සේ...* යන චිත්‍රපට ප්‍රමුඛස්ථානයක් ගනියි. මීට අමතරව විංගට් *ෂක ලක බූම් බූම්*, *කුසුම්*, *කොයි දිල් මේන් හේ*, *කසෞතී සින්දගී කේ*, *ක්‍යා හෝගා නිම්මෝ කා*, *සංගම්*, *කහින් තෝ හෝගා*, *කාර්තිකා*, *දිල් මිල් ගයියේ*, *තේරි මේරි ලව් ස්ටෝරීස්*, *සරස්වතීචන්ද්‍ර* සහ *බෙයිහාධ්* යන රූපවාහිනී කතාමාලා සඳහා සිය රංගන දායකත්වය ලබා දී ඇත. විංගට් රියැලිටි වැඩසටහන් සඳහා ද දායක වී ඇති අතර *දේඛ් ඉන්ඩියා දේඛ්*, *ලාෆ්ටර් කේ ෆට්කේ*, *කොමඩි සර්කස් 3*, *සාරා නච්කේ දිඛා 2*, *පර්ෆෙක්ට් බ්‍රයිඩ්*, *සෝර් කා ජාට්කා: ටෝටල් වයිප්අවුට්*, *කොමඩි කා මහා මුඛබාලා* සහ *නච්ලේ වේ විත් සරෝජ් ඛාන්* වැනි රූපවාහිනී වැඩසටහන් සඳහා ද දායක වී ඇත.

## වෘත්තිය
ඇය සිය රංගන දිවිය ඇරඹූයේ 15 වන වියේ දී *රාජා කෝ රාණි සේ ප්‍යාර් හෝ ගයා* චිත්‍රපටයේ ළමා නිළියක ලෙස ය. අනතුරුව 14වන වියේ දී ඇය ළමා නිළියක ලෙස *කුච් නා කහෝ* නැමැති ඉන්දියානු චිත්‍රපටය සඳහා දායක වූවා ය.

පසුව, වැඩිහිටි වියේ දී ඇය නොයෙකුත් වෙනස් ඉන්දියානු රූපවාහිනී වැඩසටහන් සඳහා සිය දායකත්වය සැපයූවා ය.

ඇය *සරස්වතීචන්ද්‍ර* රූපවාහිනී කතාමාලාවේ කුමුද් සරස්වතීචන්ද්‍ර ව්‍යාස්ගේ චරිතය නිරූපණය වෙනුවෙන් හොඳම නිළිය සඳහා වන ඉන්දියානු රූපවාහිනී ඇකඩමි විචාරක සම්මානය හිමි කරගැනීමට සමත් වූවා ය. ඊස්ටර්න් අයි විසින් ඇයව 2012 වර්ෂයේ ලොව සරාගීම ආසියානු කාන්තාවන් අතර 21වන ස්ථානයට නම්කරන ලදී. ජෙනිෆර් මේ වනවිට සෝන් එන්ටර්ටේන්මන්ට් ටෙලිවිෂන් නාළිකාවේ ප්‍රේමණීය ත්‍රාසජනක කතාමාලාවක් වන *බෙයිහාධ්* සඳහා සිය රංගන දායකත්වය සපමින් සිටින්නී ය.

## පෞද්ගලික දිවිය
විංගට් යනු පන්ජාබි ජාතික මවකගේ සහ මහාරාෂ්ට්‍රියානු ක්‍රිස්තියානි පියකුගේ දියණියකි. ඇය උපත ලැබූයේ ඉන්දියාවේ මුම්බායිහි ගුර්ගාඔන් ප්‍රදේශයේ ය. ඇගේ අසාමාන්‍ය නාමය හේතුවෙන් බොහෝ අවස්ථාවල ඇය බටහිර ජාතිකයකු ලෙස වරදවා වටහාගනු ලැබෙයි. නමුත් 2014 නොවැම්බර් මස විංගට් ප්‍රකාශ කළේ තමන් සහ ග්‍රෝවර් දික්කසාද වූ බවයි.

## නිර්මාණ දායකත්වය
### චිත්‍රපට
### රූපවාහිනිය
## සම්මාන
***සී ස්වර්ණ සම්මාන***
*වඩාත් ගැළපෙන නිළිය 2013

***ඉන්දියානු රූපවාහිනී ඇකඩමි සම්මාන***
*හොඳම නිළිය (ජූරියේ) 2013 - සරස්වතීචන්ද්‍ර
***ලයන්ස් ගෝල්ඩ් සම්මාන***
*හොඳම නිළිය 2017 - බේහද්

## මේවාත් බලන්න
* ඉන්දියානු රූපවාහිනී නිළියන් ලැයිස්තුව
* ඉන්දියානු චිත්‍රපට නිළියන් ලැයිස්තුව

## ආශ්‍රේයයන්
## බාහිර සබැඳි
*

ප්‍රවර්ගය:ඉන්දියානු සෝප් ඔපෙරා නිළියෝ
ප්‍රවර්ගය:ඉන්දියානු රූපවාහිනී නිළියෝ
මෞනි රෝයි

**මෞනි රෝයි** යනුවෙන් හැඳින්වෙන්නේ ඉන්දියානු රූපවාහිනී නිළියක සහ නිරූපිකාවකි. ඉන්දියාවේ වෙසෙන වඩාත් ජනප්‍රියම නිළියන්ගෙන් අයකු වන ඇය ප්‍රධාන වශයෙන්ම කීර්තියට පත්වූයේ *ක්‍යුන්කි සාස් භි කභි බාහු ති* හි ක්‍රිෂ්ණතුල්සිගේ චරිතයත්, *දේවොන් කේ දේව්...මහාදේව්* හි සති දේවතාවියගේ චරිතයත් සහ *නාගින්* රූපවාහිනී කතාමාලාවේ ශිවන්‍යා සහ ශිවංගි යන චරිත ද්විත්වයත් නිරූපණය කිරීම හේතුවෙනි. මීට අමතරව ඇය විසින් *ජුනූන් – අයිසි නෆ්රත් තෝ කෙයිසා ඉෂ්ක්* තුළ මීරාගේ චරිතය ද නිරූපණය කොට තිබේ. 2014 වර්ෂයේ *ජලක් දිඛ්ලා ජා* වැඩසටහනේ තරගකාරිණියක වූ ඇය එහි අවසන් වටය දක්වාම පැමිණියා ය. ඇය පුහුණු කථක් නර්තන ශිල්පිණියක ද වේ.

## වෘත්තිය
මෞනි රෝයි සිය රංගන දිවිය ඇරඹූයේ 2007 වර්ෂයේ ඒක්තා කපූර්ගේ *ක්‍යුන්කි සාස් භි කභි බාහු ති* නාට්‍යය තුළිනි. මෙහි ඇය පුල්කිත් සම්රත් සමග ප්‍රධාන චරිතයක් වූ ක්‍රිෂ්ණතුල්සිගේ චරිතය නිරූපණය කළා ය. *සාරා නච්කේ දිඛා* වැඩසටහනේ පළමු වාරයට ඉදිරිපත් වූ ඇය කරිෂ්මා ටන්නා සහ ජෙනිෆර් විංගට් අභිබවා ජය ගන්නට සමත් වූවා ය. අනතුරුව මෞනි විසින් *කස්තුරි* නැමැති රූපවාහිනී කතාමාලාව තුළ ශිවානිගේ චරිතය නිරූපණය කරන ලදී.

2009දී, රෝයි සහ ගෞරව් චොප්රා *පති පත්නි ඕර් වෝ* සඳහා සම්බන්ධ වූහ. ඉන් අනතුරුව 2010දී, ඇය *දෝ සහේලියාන්* තුළ රූප්ගේ චරිතය නිරූපණයෙහි යෙදුණා ය. ලයිෆ් ඕකේ නාළිකාවේ 2011 සිට 2014 වර්ෂය දක්වා විකාශය වූ මිත්‍යාමය රූපවාහිනී කතාමාලාවක් වූ *දේව්නොන් කේ දේව්...මහාදේව්* තුළ සති දේවියගේ චරිතය නිරූපණය තුළින් මෞනි බෙහෙවින් ප්‍රසිද්ධියට පත්වූවා ය. එම කාලයේම 2013දී ඇය විසින් ලයිෆ් ඕකේ නාළිකාවේ *ජුනූන් – අයිසි නෆ්රත් තෝ කෙයිසා ඉෂ්ක්* කතාමාලාවේ ද චරිත නිරූපණය කරන ලදී. මෙහි ඇය විසින් නිරූපණය කරන ලද්දේ ආදිත්‍ය රෙඩිජ්ට එදිරිව මීරා නැමැති ප්‍රධාන චරිතයයි. 2014දී, මෞනි කලර්ස් නාළිකාවේ නර්තන රියැලිටි වැඩසටහනක් වූ *ජලක් දිඛ්ලා ජා*හි හත්වන වාරයට දායක වූයේ පූණිත් පතක් සමග ය. සම්පූර්ණ සති 14ක් පුරාවට ඇය තරගයේ රැඳී සිටීමට සමත්වූ අතර, එහි අවසන් වටය දක්වා පැමිණීමෙන් පසු තරගයෙන් ඉවත් වන්නට සිදු විය.

2015දී, මෞනි යළි රූපවාහිනිය වෙත පිවිසියේ ඒක්තා කපූර්ගේ අධිස්වාභාවික රූපවාහිනී කතාමාලාවක් වූ *නාගින්* ඔස්සේ ය. මෙහි ඇය ශිවන්‍යාගේ චරිතව නිරූපණය කරන ලද අතර, සෙසු ප්‍රධාන චරිත අර්ජුන් බිජ්ලානි සහ අදා ඛාන් විසින් නිරූපණය කරන ලදී. ඇය *බොක්ස් ක්‍රිකට් ලීගයේ* අර්ජුන්ගේ මුම්බායි ටයිගර්ස් කණ්ඩායමේ ක්‍රීඩාකාවක් බවට ද පත්වූවා ය. මීට අමතරව ඇය විසින් &TV නාළිකාවේ නර්තන වැඩසටහනක් වූ *සෝ යූ තින්ක් යූ කැන් ඩාන්ස්* තුළ සත්කාරකත්වය හොබවන ලද්දේ රිත්වික් ධන්ජනි සමග ය. මේ වනවිට රෝයි *නාගින්* 2වන කථා වාරයේ ද්විත්ව චරිත නිරූපණයක නියැළෙමින් සිටින්නී ය.

## රූපවාහිනිය 
## චිත්‍රපට
## මේවාත් බලන්න 
*ඉන්දියානු රූපවාහිනී නිළියන් ලැයිස්තුව

## ආශ්‍රේයයන් 
## බාහිර සබැඳි 
*

ප්‍රවර්ගය:ඉන්දියානු රූපවාහිනී නිළියෝ
මහේක් චාහල්

**මහේක් චාහල්** (උපත 1 පෙබරවාරි 1979) යනුවෙන් හැඳින්වෙන්නේ බොලිවුඩ් චිත්‍රපටවල පෙනී සිටින නෝර්වීජියානු නිළියක සහ නිරූපණ ශිල්පිණියකි‍. මහේක් *බිග් බොස්*හි තරගකාරිණියක ද වූවා ය.

## වෘත්තිය 
චාහල් ඇගේ බොලිවුඩ් ආගමනය සිදු කළේ *නායී පදෝසන්* නැමැති 2003 වර්ෂයේ තිරගත වූ චිත්‍රපටයේ ප්‍රධාන චරිතයක් නිරූපණය කරමිනි. මීට අමතරව ඇය *චමේලි* නැමැති 2004 තිරගත වූ චිත්‍රපටයේ ගීතයකට ද පෙනී සිට ඇත. ඉන්පසුව චාහල් පන්ජාබි චිත්‍රපටයක් වූ *දිල් අප්නා පන්ජාබි* නැමැති 2006 වර්ෂයේ තිරගත වූ චිත්‍රපටය සඳහා ද දායක වූ අතර, 2009 වර්ෂයේ තිරගත වූ *Wanted* සහ *මේන් ඕර් මිසිස් ඛන්නා* යන චිත්‍රපටවල සහායක චරිත නිරූපණයෙන් ද දායක වී තිබේ. ඇය *යාම්ලා පාග්ලා දීවානා* චිත්‍රපටයේ ද ගීත දර්ශනයක් සඳහා පෙනී සිටියා ය. චාහල් 2011 වර්ෂයේ දී නෝර්වීජියානු රියැලිටි රූපවාහිනී වැඩසටහනක් වූ *Fristet* සඳහා සහභාගී වූවා ය. මීට අමතරව ඇය *Karar: The Deal* නැමැති 2014 වර්ෂයේ තිරගත වූ හින්දි චිත්‍රප‍ටයේ ද ප්‍රධාන චරිතයක් නිරූපණය කළා ය. චාහල් ඇගේ ඇඳුම් ව්‍යාපාරය මහේක් චාහල් ක්ලෝතිං යන නාමයෙන් නෝර්වේහි දියත් කළා ය. මහේක් චාහල් 2011 වර්ෂයේ විකාශය වූ *බිග් බොස් 5* සහ 2015 වර්ෂයේ විකාශය වූ *බිග් බොස් හල්ලා බෝල්* යන රියැලිටි රූපවාහිනී වැසටහන් සඳහා තරගකාරිණියක සහභාගී වූවා ය. මීට අමතරව චාහල් 2016 වර්ෂයේ කලර්ස් ටීවී රූපවාහිනී නාළිකාව ඔස්සේ විකාශය වූ කවච්...කාලි ශක්තියොන් සේ නැමැති බාලාජි ටෙලිෆිල්ම්ස් ආයතනය විසින් නිෂ්පාදිත රූපවාහිනී කතාමාලාවේ මංජුලිකා නම් චරිතය නිරූපණය කළා ය. නමුත් ඇයගේ හැසිරීම් විලාසය හේතුවෙන් පසුව එම කතාමාලාවෙන් ඇයට ඉවත් වන්නට සිදු විය. පසුව එම චරිතය සඳහා සාරා ඛාන් නම් නිළිය දායක කරගන්නා ලදී.

මහේක් සිය රංගන සහ නර්තන දායකත්වය සැපයූ චිත්‍රපට අතර *නීතෝ*, *නායී පදෝසන්*, *චමේලි*, *අන්ජාන්*, *දිල් අප්නා පන්ජාබි*, *ඡෝදොන් නා යාර්*, *ජයි වීරු*, *Wanted*, *මේන් ඕර් මිසිස් ඛන්නා*, *මරේගා සලා*, *මුම්බායි කටිං*, *කේඩි*, *යාම්ලා පාග්ලා දීවානා*, *බික්‍රම් සිංහා*, *ජාට් එයාර්වේස්*, *කරාර් — ද ඩීල්*, *මිස්ටර් අයිරාවතා* සහ *ගේතු* යන චිත්‍රපට වැදගත් වේ. මීට අමතරව ඇය *C.I.D.*, *බිග් බොස් 5*, *Fristet*, *කහානි කොමඩි සර්කස් කි*, *බිල් බොස් හල්ලා බෝල්*, *කිලේර් කරාඔකේ අත්කා තෝ ලත්කා*, *Power Couple*, *දාර් සබ්කෝ ලග්තා හේ*, *කවච්...කාලි ශක්තියොන් සේ* සහ *කොමඩි නයිට්ස් බචාඕ* වැනි විවිධ රූපවාහිනී කතාමාලා සහ වැඩසටහන් සඳහා සහභාගී වී ඇත.

## නිර්මාණ දායකත්වය 
;චිත්‍රපට

; රූපවාහිනිය

## ආශ්‍රේයයන් 
## බාහිර සබැඳි 
* 

ප්‍රවර්ගය:බිග් බොස් තරඟකරුවෝ

ප්‍රවර්ගය:දෙමළ සිනමාවේ නිළියෝ

ප්‍රවර්ගය:ඉන්දියානු රූපවාහිනී නිළියෝ
චෞසත් යෝගිනී දේවාලය, ඛජුරාහෝ

**චෞසත් යෝගිනී දේවාලය** යනුවෙන් හැඳින්වෙන්නේ ඉන්දියාවේ මධ්‍ය ප්‍රදේශ්හි ඛජුරාහෝ නගරයේ පිහිටි නටබුන් දේවාලයකි. දේවි දෙවඟන වෙනුවෙන් පිදූ දේවාලයක් වන මෙය ඛජුරාහෝ පවතින වඩාත් පැරණිතම දේවාලය ද වේ. වෙනත් ප්‍රදේශවල හමුවන චෞසත් යෝගිනී දේවාල මෙන් නොව, මෙම දේවාලයට ඇත්තේ ඍජුකෝණාස්‍රාකාර බිම් සැලැස්මකි.

## ඉතිහාසය 
චෞසත් යෝගිනී දේවාලය ඉදිවූ කාලසීමාව ලෙස ආසන්න වශයෙන් ක්‍රි.ව. 885 වර්ෂය සැලකිය හැක. චන්දේල අගනුවර වූ ඛජුරාහෝවේ පිහිටි වඩාත් පැරණිතම දේවාලය ද මෙය වේ. ඉන්දියාවේ පුරාවිද්‍යා සමීක්ෂණය මගින් මෙම දේවාලය ජාතික වැදගත්කමක් ඇති ස්මාරකයක් ලෙස වර්ගීකරණය කොට ඇත.

චන්දේලවරුන්ගේ හෝ ඔවුන්ගේ වැඩවසම් භුක්ති ප්‍රදේශ අවට පිහිටා තිබූ බාදෝ, භේදාඝාට් දුදාහි, ලෝඛාරි, හින්ග්ලාජාර්, මිතාඔලි, නරේසාර් සහ රිඛියාන් යන ප්‍රදේශවලින් ද යෝගිනී දේවාලවල නටබුන් හමු වී ඇත. මේ අනුව පෙනෙන්නේ චන්දේල භූමිය තුළ යෝගිනියන් වන්දනාව වඩාත් ප්‍රචලිතව පැවති බවයි. චෞසත් යෝගිනී දේවාල කපාලිකා සහ [‍[කෞල]] නිකායයන් හා සම්බන්ධ ය.

## ගෘහනිර්මාණ ශිල්පය 
මෙම දේවාල පිහිටියේ බටහිර දේවාල සමූහය තුළ 5.4 m උසැති වේදිකාවක් මත ය. මෙහි බිම් සැලැස්ම ඍජුකෝණාස්‍රාකාර ස්වරූපයක් ගන්නා අතර එහි මිනුම්, 31.4 m x 18.3 m පරිදි වේ. ඉන්දියාව පුරා තවත් ඓතිහාසික චෞසත් යෝගිනී දේවාල දාහතරක් හමුවී ඇති නමුත්, ඉන් ඍජුකෝණාස්‍රාකාර සැලැස්මක් සහිත වන්නේ ඛජුරාහෝවේ ඇති දේවාලයේ පමණි. සෙසු දේවාල වෘත්තාකාර බිම් සැලැස්මකින් සමන්විත ය.

දේවාලය නිර්මාණය කොට ඇත්තේ විශාල, රළු ග්‍රැනයිට් ගල් කුට්ටිවලිනි. එහි මධ්‍යයේ විවෘත අංගනයක් පිහිටා ඇත. අංගනය මුලින් වන්දනා කුටීර 65කින් වටවී තිබිණි. ඉන් 10ක් ඉදිරි (උතුරු) බිත්තියේ ද, 11ක් පසුපස බිත්තියේ ද සහ 22ක් පැති බිත්තිවල ද අන්තර්ගත විය. මෙම කුටි 65න් වර්තමානය වන විට ශේෂව ඇත්තේ 35ක් පමණි. සෑම කුටීරයකම කුඩා ද්වාර පිවිසුම් මගක් සහ වක්‍ර රේඛීය ශිඛරයකින් සමන්විත ය.

විශාල කුටිය හැරුණු විට, සෑම කුටියක්ම ආස්නන වශයෙන් 1 m උසකින් හා 1 m ගැඹුරකින් සමන්විත ය. විශාල කුටිය පිහිටියේ පසුපස බිත්තියේ මධ්‍යය‍ට වන්නට ය. එහි පිවිසුම උතුරට මුහුණලා පිහිටා ඇත. මෙම කුටිය සැබැවින්ම දුර්ගා දෙවඟන වන්දනා කිරීමට තැනූවකි. සෙසු කුටි 64 ("චෞසත්") තුළ මුලින් යෝගිනියන්ගේ ප්‍රතිමා තැන්පත් කොට තිබී ඇත.

## ප්‍රතිමා 
දේවාල නටබුන් අතර ප්‍රතිමා හමු නොවේ. නටබුන් අතර තිබී සොයාගත් දේවතාවියන්ගේ විශාල ප්‍රතිමා ත්‍රිත්වයක් වර්තමානයේ ඛජුරාහෝ කෞතුකාගාරය තුළ තැන්පත් කොට ඇත. මෙම ප්‍රතිමාවල නිරූපිත දේවතාවියන් බ්‍රාහ්මණි, මහේෂ්වරී, සහ හින්ග්ලාජා හෝ මහීෂමර්දිනි යැයි හඳුනාගෙන ඇත. මෙම ප්‍රතිමා ඛජුරාහෝවේ ඇති පැරණිතම ප්‍රතිමා අතරට අයත් යැයි විශ්වාස කෙරේ.

## ආශ්‍රේයයන් 
### ග්‍රන්ථාවලිය 
* 
* 
* 
* 
* 
*
ෆුවා මුලාකු හැවිට්ටා

**ෆුවා මුලාකු හැවිට්ටා** (ඓතිහාසිකව **ධාඩිමාගි හැවිට්ටා**) යනුවෙන් හඳුන්වනු ලබන්නේ බෞද්ධ චෛත්‍යයක නටබුන් ය. මෙහි ප්‍රධාන ලක්ෂණය වන්නේ නෂ්ටාවශේෂ වූ ස්තූපයක් වන අතර මෙම හැවිට්ටාව පිහිටා ඇත්තේ මාලදිවයිනේ ෆුවාමුලාහි ඊසානදිග අන්තයේ ය. මෙය පිහිටියේ දූපතේ ධාඩිමාගු ඓතිහාසික‍ කොට්ඨාස සීමාවේ ය. 1990 දශකයේ අග කාලයේ සිට, මෙම ප්‍රදේශය හොආධාඩු කොට්ඨාසයට අයත් යැයි සලකා ඇත.

1922දී, බෙල් විසින් මෙම විශාල හැවිට්ටාව සොයාගන්නා විට එය අඩි 40ක් පමණ උසින් යුක්ත විය. එයට යාබද ව අඩි 15ක් පමණ උසින් යුත් කුඩා ගොඩැල්ලක් පිහිටා තිබිණි‍. නමුත් 1982 වන විට, වටිනා පුරාවස්තු සොයාගැනීමේ අරමුණින් සිදු කරන ලද අපරික්ෂාකාරී කැනීම් සහ අයෝග්‍ය පර්යේෂණ ව්‍යාපෘති හේතුවෙන් එහි හැඩිය බෙහෙවින් විනාශයට පත් වී ඇත. දූපත් වාසීන්ගේ වාර්තා අනුව ඒවා 1940 දශකයේ සිදු වූ ඒවායි.

## ගවේෂකයින්
එච්. සී. පී. බෙල් 1879දී මාලදිවයින වෙත පැමිණ තිබූ අතර, 1920දී අවසන් වරට ද ඔහු දූපත් වෙත පැමිණියේ ය. එහි දී ඔහු නිගමනයකට පැමිණියේ ක්‍රි.ව. 1153දී මාලදිවයින් දූපත් වාසීන් ඉස්ලාම් ආගමට හරවා ගැනීමට පෙර සැබැවින්ම ඔවුන්ගේ ආගම වූයේ බුදු දහම බවයි. 1922 පෙබරවාරි මස, ඔහු ෆුවාමූලා දූපත වෙත පැමිණි අතර, හැවිට්ටාවේ නටබුන් මඳ කාලයක් අධ්‍යයනය කළේ ය. කෙසේනමුත්, ඔහු දූපතේ නැවතී සිටියේ දින අර්ධයක් පමණි. ඔහු කැනීම් සිදුකළේ ද නැත. 1922 බෙල්ගේ ගවේෂණයේ වැඩිදුර විස්තර 1922-35 අතර කාලයේ *රාජකීය ආසියාතික සංගමයේ ජර්නලවල* පල විය. එසේම එම තොරතුරු ඔහුගේ මරණින් පසු, 1940 ග්‍රන්ථයක් ලෙස පල විය. මෙමගින් හැවිට්ටා වැනි පූර්ව-ඉස්ලාමික බෞද්ධ ඉදිකිරීම් අසල්වැසි ශ්‍රී ලංකාවේ අනුරූප අංග සමග ඇති සම්බන්ධය ‍සලකා බැලිණි. මෙම හැවට්ටාව සහ අනුරාධපුරයෙහි තමනි නැරඹූ *දාගැබ්* අතර සමීප සමානත්වයක් ඇති බව බෙල් නිරීක්ෂණය කළේ ය. මාලදිවයින් දූපත් සමූහය පිළිබඳ සිදුකළ එකම වෘත්තීය පුරාවිද්‍යා කැනීම් ලෙස බෙල්ගේ ගවේෂණ සැලකේ. මෙම කැනීම් කටයුතු හා සමගාමීව බෙල් සමහර ඇතැම් දූපත් වෙත ද සංචාරය කොට ඇත.

නෝර්වීජියානු ජාතික තෝර් හෙයර්ඩාල් ද මෙම හැවිට්ටාව වෙත පැමිණ තිබේ. (1982 නොවැම්බර් මස) නමුත් ඔහුට කැනීම් කටයුතු සිදු කිරීමට අවසර දෙනු නොලැබිණි. බෙල්ගේ සංචාරයෙන් පසු මෙම භූමිය ඒ වනවිටත්, වෘත්තී-නොවන කැනීම්කරුවන්ගේ ග්‍රහණයට නතු වීමෙන් හානියට පත්ව තිබිණි. කෙසේනමුත්, හෙයර්ඩාල් සහ ඔහුගේ සගයන් විසින් එම ස්ථානයේම පිහිටා තිබූයේ යැයි සැලකිය හැකි පාෂාණමය කොටස් කිහිපයක් සොයාගන්නා ලදී. මේවා බෞද්ධ ආගමික ගොඩනැගිල්ලක කොටස් යැයි සැලකිය හැකි විය. මීට අමතරව මේ අසලින් තවත් කුඩා ගොඩැලි දෙකක් සොයා ගන්නට හැකි විය. මින් කුඩා ගොඩැල්ල 1982දීත් දූපත්වාසීන්ට ඇස නොගැටී පැවතිණි.

## මේවාත් බලන්න
*කුරුහින්නා තරාගන්ඩු

## ආශ්‍රේයයන්
ඉරානයේ බුදු දහම

සහ අබාකා බෞද්ධයෝ වූහ. 14වන සියවසට අයත් රෂිඩ්-අල්-දින් හමාදානිගේ *විශ්වීය ඉතිහාසය* කෘතියෙනි.]]
**ඉරානයේ බුදු දහම** ක්‍රි.ව. 2වන සියවස පමණ දක්වා ඈතට දිවෙන ඉතිහාසයකට හිමිකම් කියන අතර එකල විසූ අන් ෂිලාඕ වැනි පාර්තියානුවෝ චීනයේ බුදු දහම ව්‍යාප්ත කිරීමට ක්‍රියාකාරීව දායක වූහ. බොහෝ බෞද්ධ සාහිත්‍ය ග්‍රන්ථ චීන බසට පරිවර්තනයට දායක වූ මුල්කාලීන පරිවර්තකයින්ගෙන් වැඩි පිරිසක් පාර්තියාව සහ වර්තමාන ඉරානය හා සම්බන්ධව පැවති සෙසු රාජධානිවලින් පැමිණි තැනැත්තන් විය.

## ඉතිහාසය
### පූර්ව-ඉස්ලාමීය ඉරානය
සැසේනීය පාලන සමයේ ඔවුන් සතු වූ විශාල අධිරාජ්‍යය තුළ බෞද්ධයින් හට හිංසා කිරීම් සිදුව තිබේ. එයට හේතුව ක්‍රි.ව. 224දී ඔවුන් සිය රාජ්‍ය ආගම ලෙස සරතුස්ත්‍ර ආගම ප්‍රකාශයට පත් කිරීමයි. මේ නිසා ඉන් පසුව එළැඹි කාල සීමාව තුළ මධ්‍ය ආසියාවේ පිහිටා තිබූ බොහෝ වැදගත් බෞද්ධ පුද බිම් ගිනිබත් කිරීම සිදු විය. වර්තමාන මධ්‍ය ආසියානු ප්‍රදේශයට අයත් සැසේනියානු භූමියේ වඩාත් නැගෙනහිරට වන්නට පිහිටා තිබූ නිරුපද්‍රිත බෞද්ධ පුද බිම් පසුකාලීනව 5වන සියවසේ දී සුදු හන්වරුන් විසින් ආක්‍රමණය කරන ලදී.

### අරාබි ආක්‍රමණ සහ පරිහානිය
7වන සියවසේ මැදි භාගයේ පමණ අරාබි ආක්‍රමණ එල්ල වන විට, නැගෙනහිර ඉරානියානු ලෝකයේ ජීවත් වූ ජනතාවගෙන් වැඩි පිරිසක් බෞද්ධයෝ වූහ. ඇෆ්ගනිස්ථානය වැදගත් බෞද්ධ පුද බිම් රැසකින් පොහොසත් විය. මීට අමතරව තවතබෞද්ධ පුජනීය ස්ථාන රැසක් තුර්ක්මෙනිස්ථානය, උස්බෙකිස්ථානය, ටජිකිස්ථානය, සහ ඉරානය යන රටවලට අයත් බිම් තුළින් හමුවී ඇත. අරාබි ආක්‍රමණ හේතුවෙන් නැගෙනහිර ඉරානයේ සහ ඇෆ්ගනිස්ථානයේ බුදු සමයේ අවසන් බිඳවැටීම සිදු විය. නමුත් 8 වන සහ 9 වන සියවස් තෙක්ම බාමියන් සහ හඩ්ඩා වැනි පුද බිම් රැසක් විනාශ නොවී පැවතිණි. මීට අමතරව ඔහු විසින් බුදු දහම ඇදහීම තහනම් කරන ලදී. නමුත් බෞද්ධ භික්ෂූන් හට අසල්වැසි බෞද්ධ ප්‍රදේශ වෙත සංක්‍රමණය වීමට ඔහු අවසර ලබා දුන්නේ ය.

### වර්තමානය
මෑතකාලීන වර්ෂවල පශ්චාත්-විප්ලවවාදී යුගයේ කොටසක් ලෙස බෞද්ධ අදහස් සහ චාරිත්‍ර ඉරානයේ නොයෙකුත් විශ්වාසයන් තුළ ඉස්මතු වන්නට පටන් ගෙන තිබේ. විශේෂයෙන්ම ඉරානවරුන් තුළ බුදු දහම කෙරෙහි කිසියම් උනන්දුවක් ඇතිව තිබෙන බැව් පෙනේ. සොහ්රාබ් සපේරිගේ ඇතැම් කාව්‍ය නිර්මාණ තුළ ද බෞද්ධ ආභාසය දක්නට ලැබේ.

## වැඩිදුර කියවීමට
* 

## මූලාශ්‍ර 
ප්‍රවර්ගය:රට අනුව බුද්ධාගම
ත්‍රිදේව් රෝයි

**රාජා ත්‍රිදිව් රෝයි** () හෙවත් ඇතැම්විට **ත්‍රිදේව් රෝයි**, (14 මැයි 1933 – 17 සැප්තැම්බර් 2012) යනුවෙන් හැඳින්වෙන්නේ චක්මා ගෝත්‍රයේ 50වන රජු ය. මෙම ගෝත්‍රය වර්තමාන බංගලාදේශයේ චිතගොං කඳු කලාපයට අයත් ප්‍රදේශයේ ජීවත්ව සිටියහ. ඔහු විසින් 1953 මැයි 2 දින සිට, බංගලාදේශ විමුක්ති යුද්ධයෙන් පසුව 1971දී සිහසුන අත්හරින තෙක්ම එම පදවිය හොබවන ලදී. 1971දී බංගලාදේශය නිදහස හිමි කරගැනීමත් සමග තවදුරටත් පාකිස්ථාන ජාතිකයකුව සිටීමට ඔහු තීරණය කළේ ය. ඔහු පාකිස්ථානයේ ලේඛකයකු, විද්වතකු, බෞද්ධ ආගමික නායකයකු සහ දේශපාලනඥයකු ලෙස සැලකේ. මීට අමතරව ඔහු පාකිස්ථාන රජය තුළ ජීවිතාන්තය දක්වා වන අමාත්‍ය ධුරය ද ඉසිලී ය.

## චරිතාපදානය
රෝයි උපත ලැබූයේ 1933දී බ්‍රිතාන්‍ය ඉන්දියාවේ චිතගොං කඳු ප්‍රදේශයේ රංගමතීහි රාජ්බරි දිස්ත්‍රික්කයේ ය. යුද්ධයෙන් පසුව බංගලාදේශය නිදහස දිනාගත් අතර, රෝයි පැරණි නැගෙනහිර පාකිස්ථානයේ සිට බටහිර පාකිස්ථානය වෙත ගමන් කිරීමට තීරණය කළේ ය. ඔහු සිය දිවියේ සෙසු කාලය ගතකළේ එහි ය. තමන් බංගලාදේශයේ රැඳුණහොත්, නිදහසින් පසු දේශපාලන පළිගැනීම්වලට ලක්විය හැකිය යන්න ඔහු පාකිස්ථානය කරා සංක්‍රමණය වීමට හේතු විය.

## ග්‍රන්ථ
සිය ග්‍රන්ථ අතර ත්‍රිදේව් රෝයි සිය මතකයන් අලලා රචිත "The Departed Melody" (නික්මගිය තාලය) යන ග්‍රන්ථය වැදගත්‍ වේ. මෙම ග්‍රන්ථය ඇරඹෙන්නේ චිතගොං කඳු ප්‍රදේශයේ ජනයාගේ සංස්කෘතිය සහ චක්මා රාජාවරුන්ගේ ඉතිහාසය ඇසුරෙනි. ඔහුගේ සෙසු ග්‍රන්ථ සහ ප්‍රකාශන අතරට උර්දු බසට පරිවර්තනය වූ "Collection of Short Stories" (කෙටි කථා සංග්‍රහය) සහ "South American Diary" (දකුණු ඇමරිකානු දිනපොත) යන ග්‍රන්ථ ප්‍රධාන වේ.

## ආශ්‍රේයයන් 
ප්‍රවර්ගය:බෞද්ධයෝ
රියාද් රූපවාහිනී කුළුණ

thumb|250px|right|රියාද් රූපවාහිනී කුළුණ, 2008 වසරෙහිදී
සවුදි අරාබියාවෙහි රියාද්හී පිහිටි **රියාද් රූපවාහිනී කුළුණ** යනු, සවුදි තොරතුරු අමාත්‍යාංශ පරිශ්‍රය තුල පිහිටි මීටර් 170 උසැති රූපවාහිනී කුළුණකි. එහි ගොඩනැගීම් අවසන් කලේ  1978 වසරෙහිදීය.

## මෙයද බලන්න 
*කුළුණු ලැයිස්තුව

## බාහිර සබැඳි 
* 

ප්‍රවර්ගය:1978 වසරෙහිදී සවුදි අරාබියාව තුල සංස්ථාපිත
ප්‍රවර්ගය: 1978 වසරෙහිදී නිමකෙරුණු කුළුණු
ප්‍රවර්ගය:රියාද්හී ගොඩනැගිලි සහ ව්‍යුහ
ප්‍රවර්ගය:සවුදි අරාබියාවෙහි සන්නිවේදන කුළුණු
සිල්ලාහි ග්යොංසුන්

**සිල්ලාහි ග්යොංසුන්** (896 - 978) (රාජ්‍ය. 927–935) යනුවෙන් හඳුන්වන්නේ කොරියානු රාජධානියක් වූ සිල්ලා රාජධානියේ 56වන මෙන්ම අවසන් පාලකයා ය.

## චරිතාපදානය
සිල්ලාවේ මුන්සොං රජුගෙන් පැවතෙන හයවන පරම්පරාවේ සාමාජිකයකු වන ග්යොංසුන් රජු හ්යෝගොංට දාව ග්යේආ කුමරියට උපන් පුත්‍රයා වේ. ග්යේආ කුමරිය යනු හොන්ගං රජුගේ දියණියකි. ග්යොංසුන්ගේ භාර්යාව වූයේ ජුක්සන් පාක් වංශයේ ජුක්බං ආර්යාව (죽방부인) යි. ඔහුගේ වැඩිමහල්ම පුත්‍රයා කිරුළහිමි මාඋයි කුමරු වූ අතර, ලාබාල පුත්‍රයා බොම්ගොං නම් විය.

ග්යොංසුන්ව සිහසුනට පත් කරන ලද්දේ හුබෙක්ජේ රාජ්‍යයේ රජු වූ ග්යොන් හ්වොන් විසිනි. ක්‍රි.ව. 927දී හුබෙක්ජේ රාජධානියේ හමුදා විසින් ග්යොංජු නගරය යටත් කරගැනීමෙන් පසුව ග්යොංසුන්ව සිහසුනට පත් කෙරිණි. 927දී, සිය හමුදාව සමග ග්යොන් හ්වොන් විසින්ම සිල්ලා අගනුවර වූ ග්යොංජු ආක්‍රමණය කරන ලදී. ආක්‍රමණයක් සඳහා සූදානම්ව නොසිටි ග්යොංගේ රජු හුබෙක්ජේ හමුදාවන්ට යටත් වීමට වඩා මිය යාම සැපතැයි සිතා සියදිවි හානි කරගත්තේ ය. අනුතරුව ග්යොන් හ්වොන් විසින් කිම් බු කුමරුන්ව ඊළඟ සිල්ලා රජු ලෙස පත්කොට ග්යොංසුන් රජ යනුවෙන් සිංහාසනාරූඪ කරන ලදී. මේ වනවිටත් සිල්ලා රාජධානිය අතිශයින් දුර්වලව පැවති අතර, ග්යොංසුන් හට සිය රාජ්‍ය පාලනය ගෙන යාමට ඉතිරිව තිබුණේ පැරණි සිල්ලා භූමියේ අවශේෂව තිබූ සුළු බිම් ප්‍රමාණයක පමණි. අවසානයේ 935දී ග්යොංසුන් විසින් සිහසුන අත්හැර ගොර්යෝහි තේජෝ හට සිහසුන පවරන ලදී. ඔහුගේ සිහසුන අත්හැරීම තේජෝගේ කොරියානු අර්ධද්වීපය එක්සත් කිරීමේ ව්‍යාපාරය සම්පූර්ණ කළේ ය. තේජෝ රජුගේ දියණිය වූ නංරං කුමරිය (낙랑공주) සමග යළි විවාහ වූ ඔහුව ග්යොංජුහි *සාසිම්-ග්වන්* (사심관, පරීක්ෂක-සෙන්පති) ලෙස පත් කරන ලදී. ඔහු ගොර්යෝවේ *සාසිම්-ග්වන්* ක්‍රමයේ පළමුවැනියා ද විය. ඔහු සිය ජීවිතයේ සෙසු කාලය ගතකළේ ගොර්යෝ අගනුවර (වර්තමාන කේසොං) ආසන්නයේ ය.

978දී ග්යොංසුන් මියගිය අතර, ඔහුගේ සොහොන්ගැබ දකුණු කොරියාවේ ග්යොංගි-ඩෝහි යොන්චොන් ප්‍රාන්තයේ ජංනම්-ම්යොන් ප්‍රදේශයේ පිහිටා ඇත.

## පවුල
*පියා: සිල්ලාහි ෂින්හ්‍යුං රජු (신흥대왕)
**මුත්තණුවන්: සිල්ලාහි උයිහ්‍යුං රජු (의흥대왕)
*මව: ග්යොංජු කිම් වංශයේ ග්යේආ මහා කුමරිය (계아태후 김씨)
**මුත්තණුවන්: සිල්ලාහි හොන්ගං රජු (? - 886) (신라 헌강왕)
*බිසෝවරුන් සහ ඔවුන්ගේ දරුවන්:
#ජුක්සන් පාක් වංශයේ ජුක්බං ආර්යාව (죽방부인 박씨)
##කිම් ඉල්, කිරුළහිමි මාඋයි කුමරු (912 - ?) (김일 마의태자)
##කිම් දොක්-ජි, බොම් කුමරු (914 - ?) (김덕지 범공)
##කිම් මියොං-ජොං, යොංබුන් කුමරු (김명종 영분공)
##ග්යොංජු කිම් වංශයේ හොන්සුක් රැජින (헌숙왕후 김씨)
#කේසොං වං වංශයේ නක්රං කුමරිය (낙랑공주 왕씨)
##කිම් ඉයුන්-යොල්, දේඅන් කුමරු (김은열 대안군)
##කිම් සොක්, උයිසොං කුමරු (김석 의성군)
##කිම් ගොන්, ගංර්යුං කුමරු (김건 강릉군)
##කිම් සොන්, ඉයොන්යැං කුමරු (김선 언양군)
##කිම් චු, සම්චොක් කුමරු (김추 삼척군)
##නම් නොලද කුමරියක්
##ග්යොංජු කිම් වංශයේ සින්රන් ආර්යාව (신란궁부인 김씨)
#කේසොං වං වංශයේ වං කුමරිය (공주 왕씨)

## ජනප්‍රිය සංස්කෘතිය තුළ
ෂින් ග්වි-ෂික් විසින් KBS නාළිකාවෙන් විකාශය වූ තේජෝ වං ගොන් (2000-2002) නැමැති රූපවාහිනී කතාමාලාවේ ඔහුගේ චරිතය නිරූපණය කරන ලදී. 2002-2003 අතර කාලයේ KBS නාළිකාවෙන් විකාශය වූ The Dawn of the Empire කතාමාලාව තුළ ලී දෝ-ර්යොන් විසින් ඔහුගේ චරිතය නිරූපණය කරන ලදී.

## මේවාත් බලන්න
*ග්යොන් හ්වොන්
*කොරියාවේ රජවරුන්ගේ ලැයිස්තුව
*සිල්ලා ජනයා ලැයිස්තුව
*කොරියාවේ පසුකාලීන තුන් රාජධානි

## ආශ්‍රේයයන්